text:
POSTE HA BUTNGA HAN KALSADA, GINTANGGAL NAKITAA
POSTE HA BUTNGA HAN KALSADA, GINTANGGAL NAKITAANovember 12, 2021 No Comments on POSTE HA BUTNGA HAN KALSADA, GINTANGGAL NAKITAA
An nakakaulang nga poste ha butnga han national road ha dapit han Eastern Visayas Medical Center, dalan Maharlika, amo in gintangal na yana nga aga.
Ini in nahimugso ha paningkamot han City Government of Tacloban ha ilarom han liderato ni Mayor Alfred Romualdez nga matanggal na ini tungod nga ini in obstruction ngan dako an kadelikadohan nga puwede igdurot kay ada ini ha butnga han kalsada kun diin nangangagi iton mga tawo ngan sarakyan.
Yana nga adlaw, Nobyembre 12, an LEYECO II, mahuman makarawat an letter request han lokal nga pangobyernohan, dayon ini gin-aksyonan ha pangunguna ni Roland Cueryzon, LEYECO II Heavy Maintenance Section Head.
Nabaruan nga nadelatar an pagtangal hini tungod nga naghulat pa hin katugutan tikang ha mga cable companies nga nakab-it ha mao nga poste.
Temporaryo naman nga gintak-opan hin mga bato an 5 ngada 6ft nga buho–nga kun diin gintanggalan an siniring nga obstruction; ngan dayon naman nga sesementoun han team han City Engineer’s Office para han seguridad han mangaragi ngan mga motorista.
Sumala han LEYECO II, panguna pala ini han ira operasyon pananggal han mga nagpapakaulang ngan waray na gamit nga mga poste ha palibot han syudad. Mahitungod hini, gin-aaghat nga makipagsumpayan ha ira buhatan an mga hintutungdan kabahin hini nga nasabi nga operasyon.
D. Ortega/CIO


c: text/html

text:
John F. Du
Hi John Forrosuelo Du, D.D., (natawo ha Bantayan, Cebu, Oktubre 18, 1954), usa nga padi han Singbahan Katoliko Romano ha Pilipinas. Hiya an yana nga nalingkod nga Arsobispo han Palo ha Leyte, Pilipinas.[1] Ginbutang hiya hin kasanhi nga bakante nga sede nga nabakante tungod han pagpasaka kan arsobispo Jose S. Palma ngadto han Arkidiosesis han Sugbo.
BiyograpiyaIgliwat
Natawo hi John Du dida han Oktubre 18, 1954. Ginhimo hiya nga Obispo han Timici. Gin-ordenar hiya nga padi ha Cebu, Pilipinas dida han Hunyo 1, 1979 katapos hin pakakuha hin mga degree ha pilosopiya ngan teolohiya tikang han Seminaryo nga Kolehiyo han San Carlos ha Sugbo ngan han Divine Word nga Seminaryo ha Syudad han Tagaytay.[2] Ha 1997, ginhimo hiya nga Kabulig nga Obispo han Cebu ni Papa Juan Pablo II. Ginhimo hiya nga Obispo han Dumaguete dida han Abril 21, 2001.
Han 2012 hiya an tesorero han CBCP ngan mangulo han CBCP Pension Plan. An arkidiosesis han Palo mayda 1.2 ka milyon o ribo nga mga Katoliko tikang han 2004 ngan an mga suffragan nga diosesis hini naglakip han Borongan, Calbayog, Catarman ngan Naval.[3]
Arsobispo han PaloIgliwat
Han Pebrero 25, 2012, ginpasaka ni Papa Benedicto XVI hi Obispo John Du ha pagka-Arsobispo han Palo han bakante nga sede ni Arsobispo José S. Palma.[4]
Mga kasariganIgliwat
- ↑ Pope Benedict appoints new Leyte archbishop
- ↑ Pope names John Du archbishop of Palo
- ↑ Pope names John Du archbishop of Palo
- ↑ "Pope names new Leyte archbishop". Ginhipos tikang han orihinal han 2012-05-03. Ginkuhà 2013-01-24.

robotstxt: allowed

filter: keep


text:
Catedral han San Basilio
An Catedral han San Basilio in uska singbahan han Ortodoxo Ruso nga gintukod ha Pula nga Kwadrado ha Moscow han 1555-1561. Ang Cathedral sa St. Basil mao ang labing inila nga artistikong buhat sa arkitektura sa Moscow. Gintatawag gihapon nga "Pokrovsky Cathedral" o "The Cathedral of Intercession of the Birhen by the Moat", ini in pinakanauurog nga building ha Russia. Ini nga Katedral nagpasabut ha mga Ruso nga pareho ha Eiffel Tower ha mga Pranses, nga usa ka harangdon nga simbolo han inmagi, yana, ngan kinabuwason.
Ang katedral natindog ha Red Square, nga naatubang ha Ivory Gate Chapel. Ang kasaysayan han Katedral han San Basilio nagtikang ha 1555 pinaagi ha mando ni Ivan IV ("Ivan nga Maisog") sa pagsaurog sa kapirdihan ni Kazan, ang katapusan nga nahabilin nga pagkutkut han Imperyo han Mongol ha katunaan han Europa.
Gisisiring han mga historyador nga ginbuta ni Ivan nga Maisog an arkitekto han Catedral han San Basilio katima la katukod para mapugngan hiya pagtukod liwat hin usa pa nga katedral nga sugad ka kahusay. Ha orihinal nga desinsyo, kahoy an aada ha ligid pero han pamunuan ni Catherine II nga Harangdan, an mga bungbong pinansaliwanan hin bato nga makikit-an yana nga tinabunan hin mga nakukururbada nga kolor ngan desinyo.[1]
Mga pinambasaran[igliwat | Igliwat an wikitext]
- ↑ " About St. Basil’s Cathedral, Russia" (English), Almaro Contare, 07.05.2020.


text:
TGV
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An TGV amo an kanan Fransya train à grande vitesse; kon ha literal "tren nga dako an kalaksi". Gindebelop ini han Alstom ngan SNCF, ngan ginpapalakad han SNCF, an companyiya nasyonal nga riles han Fransya, ini nadugtong hin mga syudad ha Fransya, labi na an Paris, ug ha pipira nga mga hagrani nga kanasoran, sugad han Belhika ug Suisa. Mga TGV ha ilarom hin iba nga mga ngaran nandudugtong hiton Fransya ngadto ha Alemanya ug ha Paises Bajos (Thalys) ug ha Reino Unido (Eurostar). Mga tren nga nagsubad han TGV nga disenyo ginpapadalagan gihapon ha Salatan nga Korea (Korea Train Express o KTX), ha Espanya (AVE) ug ha Estados Unidos (Acela Express). It mga TGV nga tren ginhihimo ha kasagaran han Alstom, ha yana talagsa upod han bulig han Bombardier.
Iton TGV tren hin pasahero, labot la hiton mga pipira nga mga TGV nga ginagamit para hin mga postal nga karga tingadto ngan balik han mga syudad han Paris ug Lyon ha Fransya.
KasaysayanIgliwat
An ideya nga magkamayada hin TGV una ginsuhestyon dida han mga 1960. An syahan nga prototype, kinikilala nga TGV 001, ginpapaandar hin mga gas turbine ngan nakuha han iya kalugaringon nga elektrisidad tikang han lana, pero katapos han 1973 nga krisis enerhiya ngan han sinmunod nga paghataas han presyo han lana, nahimo na ini nga diri-praktikal.
An syahan nga hingpit nga elektrikal nga prototype nakumpleto dida han 1974, ug an final nga bersyon napadara dida han 1980 ngan nagtikang an serbisyo ha publiko dida han ruta nga nadugtong han Paris ngan Lyon ha Septyembre 27 1981. An mga syahan nga mga pinili nga mga mamaralit hin tiket amo an mga negosyante nga nabiyahe hini nga ruta; an TGV para ha ira madurudali nga solusyon kaysa han mga regular nga tren, mga auto, o mga idro. Waray la mag-iha an paghalu-ag han client base ngadto han mga iba dida han populyason, nga naruyag hin praktikal ngan malaksi nga paagi pagbiyahe tikang ha syudad ngadto hin lain nga syudad.
Tikang hini, mga dedicated nga linea ha mga ruta Tours/Le Mans, Calais, Bruselas ngan Marsella gin-abrehan. Mayda linea ngadto ha Estrasburgo nga ginhihimo, pati gihapon in mga dedicated nga linea hin hagtaas-nga-kalaksi ngadto ha Colonia ngan Amsterdam. Mayda pa mga plano ha mga sumurunod nga nga magdugang hin mga ekstensyon han linea ngadto ha Espanya ngan Italya. Usa nga hataas-kalaksi nga linea ngadto ha Londres tikang ha Folkestone ginhihimo gihapon, nga ginagamitan han engineering expertise han SNCF.
Diri an TGV an syahan nga pan-negosyo nga hataas-in-kalaksi nga serbisyo hin tren, kay an Hapon nga Shinkansen nagdugtong han Tokyo ngan Osaka tikang han Oktubre 1 1964, mga haros napulo kag pito (17) ka tuig ugsa igpadalagan an syahan nga mga TGV.
An TGV usa han mga gimalaksihi nga mga komersyal nga ginpapadalagan nga mga konbensyonal nga tren han kalibotan, pero amo ini an gimalaksi ha kalibutan kon ada ini ha ilarom han test condition: han 1990 nakaabot ini hin mga kalaksi nga 515.3 ka kilometros ha tagsa oras (320.2 ka milyas ha tagsa oras) nga ginamit hin pinahalipot nga tren (duha nga power car ngan tulo nga pasahero nga carro).
Dida han Nobyembre 28 2003 an TGV nagdara han ika-usa ka bilyon nga pasahero tikang han pagtikang han pagpadalagan han 1981. An ika-duha ka bilyon maabtan daw dida hiton tuig 2010.
NetworkIgliwat
An Fransya mayda mga 1,200 ka kilometro hin LGV nga ginhimo han naglabay nga karuhaan (20) ka years, ngan mayda upat nga bag-o nga linea nga kondi man ginsuhestyon, ginhihimo.
Mga Aada nga LineaIgliwat
- LGV Sud-Est (Paris Gare de Lyon ngadto ha Lyon-Perrache), an syahan nga LGV (nag-abre dida han 1981)
- LGV Atlantique (Paris Gare Montparnasse ngadto ha Tours ngan Le Mans) (nag-abre dida han 1990)
- LGV Nord Europe (Paris Gare du Nord ngadto ha Lille ngan Bruselas ngan padayon ngadto ha Londres, Amsterdam ngan Colonia) (nag-abre dida han 1993)
- LGV Méditerranée (Pagdugang nga pagpahalaba han LGV Sud-Est: Lyon ngadto ha Marsella Saint-Charles) (nag-abre dida han 2001)
- LGV Interconnexion (LGV Sud-Est ngadto ha LGV Nord Europe, sinirangan han Paris)
Mga Ginplano nga LineaIgliwat
- LGV Est (Paris Gare de l'Est-Estrasburgo) (ginhihimo pa, maabrihan dida hit 2007)
- LGV Rhin-Rhône (Estrasburgo-Lyon)
- Barcelona-Perpinyan-Montpellier, nga masumpay hiton TGV ngadto han Espanyol nga AVE network
- Lyon-Chambéry-Torino, nga masumpay han TGV ngadto ha Italya
- LGV Sud-Ouest Tours-Burdeos ngan LGV Bretanya-Pays de la Loire Le Mans-Rennes, nga pagdugang han kahalaba han LGV Atlantique
- Burdeos-Tolosa-Narbona
- Poitiers-Limoges
An Amsterdam ngan an Colonia daan na ginsisirbisyoan han Thalys nga mga TGV nga tren nga nadalagan hin ordinaryo na riles, ngaran ini nga mga pagsumpay gin-upgrade ngadto hin riles para hin hataas-in-kalaksi. It London ha yana ginsisirbisyoan han Eurostar nga mga TGV nga tren nga nadalagan hin hagtaas nga kalaksi pinaagi han mayda-na-nakumpleto nga Channel Tunnel Rail Link ngan ha ordinaryo nga kalaksi ha mga regular nga riles ha mga suburb han London, bisan kon iton Eurostar magamit hin kumpleto-nga-bulag nga linea pagkatapos hiton Section 2 han sumpay makumpleto.
Kitaa GihaponIgliwat
Mga ReperensyaIgliwat
- TGVweb
- Opisyal nga Websayt han Eurostar - Bahin han Eurostar Archived 2005-11-01 at the Wayback Machine.
- Opisyal nga Websayt han TGV Archived 2013-12-05 at the Wayback Machine.
Mga Sumpay ha GawasIgliwat
- Iningles nga bersyon han SNCF nga opisyal nga TGV websayt
- SNCF nga websayt para hin mga nagamit nga mga taga-Britanya Archived 2013-12-05 at the Wayback Machine.
- An Kasaysayan han TGV Archived 2010-05-11 at the Wayback Machine.
- TGV - The French High-speed Train Service ha h2g2
- LGV2030: diri-opisyal nga websayt han TGV Network ha 2030


text:
Punjab, Pakistan
An Punjab an kanan Pakistan ikaduha nga probinsya kun babasehon ha kadako han lugar, nga nasunod la ha Balochistan, ngan amo liwat an may gidadamoi nga populasyon, nga ginbabanabanahan may-ada 110,012,442 ha tuig 2017. Ini in may katubtuban ha mga Pakistan nga mga probinsya Sindh, Balochistan, ngan Khyber Pakhtunkhwa, an enclave han Islamabad, ngan Azad Kashmir. Ini liwat in ginsasapitan han mga estado han Indya nga Punjab, Rajasthan ngan Jammu ngan Kashmir. An ulohan han probinsya han Punjab amo an syudad han Lahore, usa ka sentro han kultura, kasaysayan, ekonomika, ngan cosmopolitana han Pakitan.


text:
Aung San
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Bogyoke (Major General) Aung San (Binirmano: ဗိုလ်ချုပ် အောင်ဆန်း; MLCTS: buil hkyup aung hcan:, ginluluwás [bòdʑoʊʔ àʊɴ sʰáɴ]; 13 Pebrero 1915 – 19 Hulyo 1947) nagsirbe nga ika-5 nga Premier han Britaniko nga Korona nga Kolonya han Burma tikang 1946 kutob 1947. Ha pagtikang, usá hiyá nga komunista ngan ha urhé usá nga sosyal demokratiko nga politiko. Kilalado hiyá nga rebolusyonaryo, nasyonalista, ngan an nagtukod han Tatmadaw (yana-nga-adlaw nga Armado nga Kusog han Myanmar), ngan ginkikita hiyá nga Amay han Nasod han yana nga adlaw nga Myanmar o Birmania.
Hiyá an responsable han pagpadangat han paglugaring han Burma tikang han Britaniko nga pagdumara, kondi gin-asasinar hiyá mga unom ka bulan ugsa han independensya. Dida han Ikaduha nga Gyera Pangkalibotan, inmugop anay hiya han Hapon sunod han ira pagsulong han Burma ugsa bumalhin hin pag-ugop ngadto han mga Britaniko. Ginkikilala hiyá nga amo an nanguna nga nagtukod han independensya, ngan nagtukod han Unyon han Burma. Gin-agnayan hiya nga "Bogyoke" (Major General), hi Aung San ha yana maupay nga ginkikita han mga Burmes nga katawhan ngan an iya ngaran agsob gamiton ha Birmano nga politika kutob yana.
An anak nga babaye ni Aung San nga hi Aung San Suu Kyi, usá nga Birmana nga tawo ha publiko ngan politiko ngan nakakarawat han Premyo Nobel para hin Kamurayaw nga ha yana nagsisribe nga Konsehero han Estado ngan an ika-20 ngan Syahan nga Babaye nga Ministro hin mga Panlangyaw nga mga Larangan dida han Gabinete ni Win Myint.


text:
Lagangilang
An Lagangilang usa nga ikalima nga klase nga bungto han lalawigan han Abra han Administratibo nga Rehiyon han Cordillera han Pilipinas. Sumala han census han tuig 2000, mayda ini populasyon nga 12,073 ka tawo ha 2,354 nga mga panimalay.
Mga baranggay[igliwat | Igliwat an wikitext]
An Lagangilang ginbahin ngadto hin napulo kag pito (17) nga mga baranggay.
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Parke Nasodnon hin Paghinomdom han Paglugsong ni MacArthur
An MacArthur Landing Memorial National Park (kun ha Winaray: Parke nga Nasodnon hin Paghinumdom han Paglugsong ni MacArthur tinatawag gihapon ha Ininggles nga Leyte Landing Memorial Park ngan MacArthur Park o kun igWinaray: Parke hin Paghinumdom han Paglugsong ha Leyte ngan Parke ni MacArtur) usa nga protektado nga lugar han Pilipinas nga naghihinumdom han paglugsong ha kaagi ni Heneral Douglas MacArthur ha Leyte ha pagtikang han pagsalakay han pagbawi ngan pagliberar han Pilipinas tikang han pag-okupar han mga Hapones han 20 Oktubre 1944. Ini nga panhinabo dinmangat han gidako-i nga pag-awayan ha kadagatan han Gyera Pankalibotan II ngan han sinmunod nga kalupig han Hapon ngan pagsurender katapos hin hapit tulo ka tuig. Ini nga memorial han gyera nahamutang ha bungto han Palo ha purô han Leyte ha Sinirangan nga Kabisay-an ngan usa ini han dako nga mga kiritaon hin mga turista han rehiyon. Igindeklara ini nga nasodnon nga parke han 12 han Hulyo 1977 pinaagi han Surat hin mga Pagtugon o Letter of Instructions No. 572 nga ginpirma ni Mangulo Ferdinand Marcos.[1]
Kasaysayan[igliwat | Igliwat an wikitext]
Hira Heneral Douglas MacArthur, an iya mga kaupod pag-landing, tapos hi Presidente Sergio Osmeña ngan hi Heneral Carlos Romulo kay humirapit hin kahitaas hit duha ka tawo ha Red Beach, Palo, Leyte. Nagiiringat it kahambog ngan maliwanag ha ilarom hit adlaw, perme hira nakatikig ha takna han pagabot ni MacAthur ha Philippines hirani 70 ka tuig hanuna.[2]
Hadto han kulop han Oktubre 20, 1944, hira MacArthur ngan an iya mga amigos kay nagabat gud hin kadako kaysa ha kinabuhi. Mas dako ine kaysa hin usa ka momento ha kasaysayan, ine kay momento hin intense nga mga damdamin tas usa nga pangako nga natuman na gihap. Sugadman, hino nga Filipino it waray pa nakabati han kan MacArthur waray kamatayan nga mga salita nga “I shall return”?.
Yana, an pinaglandingan ni Macarthur kay nagging park na. Dire na “Red Beach” an tawag hine sugad han una han Battle of Leyte. Yana, nga waray na aragway, Leyte Landing Memorial Park (puydi liwat tawagun nga MacArthur Park) kay nagging usa nga lugar nga puydi kita magrelax ngan pahuway. Pero, ine liwat kay lugar nga puydi nat hinumduman an kasaysayan tas an mga nahitabo han digmaan ha Pilipinas hanuna nga panahon.
Battle of Leyte[igliwat | Igliwat an wikitext]
An Battle of Leyte ha Pacific campaign han World War II kay an pagsakop ngan pagangun hin Layte ha Pilipinas han United States, Australian army ngan mga kasakop nga Filipino guerrillas ilarom kan Heneral Douglas MacArthur tas nakilaban ha Imperial Japanese Army ha Pilipinas nga pinamumunuan ni Heneral Tomoyuki Yamashita tikang Oktubre 17 ngadto Hulyo 31 1945. Ine nga away kay nagtikang han Philippines campaign han 1944-1945 para ha pagreclaim ngan pagpalaya han bugod nga Pilipinas tas pagtapos han hirani nga tulo ka tuig nga pamamahala han mga Hapon.
Battle of Leyte Gulf[igliwat | Igliwat an wikitext]
An Battle of Leyte Gulf, puydi liwat tawagun nga Second Battle of the Philippines Sea, kay an pinakadako nga naval battle ha moderno nga kasaysayan. An away kay nahitabo ha Pacific Theater han World War II, ha mga dagat nga napalibot ha Leyte tikang Oktubre 23 ngada Oktubre 26. An naglaban kay an Allies ngan an Empire han Japan.
An mga Hapon kay tumisting nga ibaliwala o iguba an mga Allied nga mga tropa nga nakastasyon ha Leyte katapos han malampusan nga pagsakop han mga tropa hin Allies ha Battle of Leyte. Pero, an mga Allied navy kay gntalo an mga Imperial Japanese Navy. Ine nga away kay an urhi nga dako gud nga away dagat han World War II.
An Battle of Leyte Gulf kay usa ngayan nga kampanya nga mayda upat nga magsaragpit nga away: an Battle of the Sibuyan Sea, an Battle of Surigao Strait, an Battle of Cape Engano ngan an Battle of Samar. An Leyte Gulf kay an pinaksyahan nga nakakita han paggamit hin Kamikaze aircraft. Usa nga kamikaze kay nakaigo hin Australian heacy cruiser HMAS Australia han Oktubre 21, tapos mga organazed nga pakamatay nga atake han "Special Attack Force: kay nagtikang han Oktubre 25.
Kiritaon[igliwat | Igliwat an wikitext]
An lugar han Paglugsong ni MacArthur nahabutang ha 6.78 hektaryas (16.8 acres) nga patag ha daplin han dagat ha baranggay han Candahug, mga 5 ka kilometro ha salatan tikang ha Tacloban an pamunoan han lalawigan han Leyte.[3] Gintawag ini han una nga Imelda Park ha dungog han kasanhi nga Primer Dama nga hi Imelda Marcos nga taga-Leyte nga lalawigan.[3] An sentro nga punto han parke amo an pito nga mga doble-hin-kadako-ha-kinabuhi nga mga tumbaga nga mga istatwa hin hamabaw nga hinimo-himo nga tubigon o pool nga nagpapakita kan MacArthur ngan an iya mga upod dida han Paglugsong han A-Day o A-nga-adlaw ha kaagi sumala han kakuha dida han ritrato ni Gaetano Faillace. Ini hira amo hi Mangulo-ha-gawas Sergio Osmeña, hi Tenyente Heneral Richard Sutherland, hi Brigadier Heneral Carlos P. Romulo, hi Major Heneral Courtney Whitney, hi Sarhento Francisco Salveron ngan an CBS Radio nga koresponsal nga hi William J. Dunn.[4][5][lower-alpha 1] Gindisenyo ini han iskultor nga hi Anastacio Caedo ngan gin-inagurar dida han ika-37 nga panuigon han A-Day han 1981, an mga istatwa nagtigaman han lugar nga diin gintuman ni MacArthur han iya saad nga "I shall return" (Mabalik hi ako) ha Red Beach an kodigo nga ngaran han lugar dida han gyera. [9][10] Ha atubangan han mga istatwa, mabibilngan in duha nga mga tigaman hin kasaysayan ha Iningles ngan Tinag-alog nga nagpapahayag han kahulogan han eksena nga ginpapakita.. Mayda museo ha sapit han lugar nga nagpapakita hin mga ritratro ha kaagi ngan iba pa nga mga memorabilia ni Heneral MacArthur nga diin upod in kopya han iya ginyakan han paglugsong ngan in bronse nga cast han mga pagtamak han iya tiil.[11]
An sentro han kagamhanan han rehiyon ha Palo nahamutang ha tabok la tikang han memorial. Upod hin pa nga mga gintukod nga hagrani in Rock Garden of Peace (Bato nga Hardin hin Kamurayaw) nga gin-inagurar han ika-50 nga panuigon han 1994 han pagdeklara gihapon han memorial nga nasodnon nga landmark ha kaagi han National Historical Commission; [12] ngan an Leyte Oriental Hotel, nga han una MacArthur Park Beach Resort, nga ginpatukod han una ni Imelda Marcos han 1983.[13][14] Makakadtoan it parke pinaagi han Pan-Philippine Highway (AH26) tikang ha Tacloban ngan tikang han Luparan Daniel Z. Romualdez.
Mga bag-o nga panhinabo[igliwat | Igliwat an wikitext]
An parke amo an lugar hin tinuig nga memorial nga mga rito ngan pagreenact han paglugsong ha kaagi nga gintatambongan han mga lokal ngan taga-gawas nga mga dignitario upod han mga beterano han gyera ngan han ira mga pamilya. Han Nobyembre 2013, naguba an memorial han Bagyo Yolanda nga diin an usa han pito nga mga istatwa--an istatwa ni Heneral Romulo--natumba tikang han base hini.[11] Gin-ayad dayon ini han gobyerno ngan an istatwa ni Carlos P. Romulo nabalik ha sakob hin karuhaan ka adlaw upod hin bulig tikang han Metropolitan Manila Development Authority.[15]
Mga natigamnan[igliwat | Igliwat an wikitext]
Mga kasarigan[igliwat | Igliwat an wikitext]
- ↑ "Letter of Instructions No. 572". Chan Robles Virtual Law Library. Ginhipos tikang han orihinal han 2014-11-13. Ginkuhà 27 Septyembre 2014.
- ↑ https://iamtravelinglight.com/2013/08/07/history-and-leisure-at-macarthur-landing-memorial-park/
- ↑ 3.0 3.1 "Region 8 - Protected Areas". Biodiversity Managament Bureau. Ginhipos tikang han orihinal han 2014-10-30. Ginkuhà 27 Septyembre 2014.
- ↑ 4.0 4.1 McCallus, Joseph P. "The MacArthur Highway and Other Relics of American Empire in the Philippines". Potomac Books: Washington, D.C. Ginkuhà 27 Septyembre 2014. Cite journal requires
|journal=(help)
- ↑ Dunn, William J. "Pacific Microphone". Texas A&M University Press. Ginkuhà 27 Septyembre 2014. Cite journal requires
|journal=(help)
- ↑ Goldstein, Richard (1 September 1998). "Francisco Salveron, MacArthur's Aide, Dies at 88". The New York Times. Ginkuhà 12 Nobyembre 2014. Cite journal requires
|journal=(help)
- ↑ Cacas, Rita M.; Lott, Juanita Tamayo. "Images of America: Filipinos in Washington, D.C." Arcadia Publishing. Ginkuhà 12 Nobyembre 2014. Cite journal requires
|journal=(help)
- ↑ "Francisco Salveron: Aide to MacArthur". Milwaukee Journal Sentinel. 2 Septyembre 2014. Ginkuhà 12 Nobyembre 2014. Cite journal requires
|journal=(help)[dead link]
- ↑ "Ceremony on Tuesday to Recall MacArthur's Philippine Landing". Reading Eagle. Ginkuhà 27 September 2014.
- ↑ "The Sunniest Day in October". Manila Bulletin. Ginhipos tikang han orihinal han 2014-11-09. Ginkuhà 27 Septyembre 2014.
- ↑ 11.0 11.1 "MacArthur memorial also damaged by 'Yolanda'". Manila Bulletin. Ginhipos tikang han orihinal han 6 September 2014. Ginkuhà 27 September 2014.
- ↑ "Remembering the Leyte Gulf Landing". Philippine Information Agency. Ginhipos tikang han orihinal han 13 November 2014. Ginkuhà 27 September 2014.
- ↑ "Leyte takes over Imelda-built resort". Philippine Daily Inquirer. Ginhipos tikang han orihinal han 2014-12-18. Ginkuhà 27 Septyembre 2014.
- ↑ "Leyte SP happy with Leyte Oriental's reconstruction". Philippine Information Agency. Ginkuhà 27 Septyembre 2014.
- ↑ "After 20 days, Romulo statue upright again, wading ashore with MacArthur". Interaksyon. Ginhipos tikang han orihinal han 2014-11-13. Ginkuhà 27 Septyembre 2014.
- CS1 errors: missing periodical
- All articles with dead external links
- Articles with dead external links from October 2021
- Articles with invalid date parameter in template
- IUCN Category II
- Coordinates on Wikidata
- Mga nasodnon nga parke han Pilipinas
- Mga lugar han Gyera Pankalibotan II ha Pilipinas
- Mga monumento ngan memorial ha Pilipinas
- Mga gintukod ha Leyte (lalawigan)
- Mga kiritaon hin mga bisita ha Leyte (lalawigan)
- Mga protektado nga area han 1977
- Mga gintukod han 1977 ha Pilipinas
- Leyte
- Sinirangan nga Kabisay-an
- Kalibutan Waraynon
- Kabisay-an


text:
Isumat.com/4:32AM, Pebrero 19, 2021
Ha sulod la hin tulo ka semana, tulo nga magturutdo ha Department of Education ha Tacloban ngan Leyte Division an nagkasisikmit ha illegal drug buy-bust operations han mga tinubyanan han balaud, ug an gibabag-uhi amo an natabo kakulop, Pebrero 18, ha Tacloban City.
Ginkilala an na-aresto nga hi Christopher Hilaria, 34-anyos, residente han Tacloban City, ngan maestro ha Tanauan National High School, Tanauan, Leyte. Hiya in nadakop dida han operasyon ha Picas, Sagkahan District Tacloban han mga operatiba han PDEA-Region 8.
Nagsering an PDEA nga an suspetsado in usa nga High Value Target han ira ahensya. Hapagkayana, an PDEA in naghihimo han eksaminasyon ha ira laboratoryo han droga nga nakumpiskar tikang han suspetsado.
Pira pala ka adlaw an nakalabay, usa nga maestra ha Tacloban City Night High School an na-aresto upod an iya live-in partner ha Abucay, Tacloban tungod gihapon han droga.
Hadton Enero 31, 2021, maestro ha Cirilio Roy Montejo High School ha Tacloban an nasikmit upod in duha pa nga iba dida hin buy-bust operation.
Kun manunumduman, hadton Hulyo han nakalabay nga tuig, mayda gihapon maestro han DepED an na-aresto ha Calubian, Leyte ha alegasyon nga pagbaligya hin illegal nga droga. #


text: 2 Sugad hito natapos an paglarang han langit ngan han tuna ngan han ngatanan nga aada hito.*+2 Ngan han ikapito ka adlaw, natapos han Dios an buruhaton nga iya ginbinuhat,* ngan han ikapito ka adlaw nagtikang hiya pagpahuway ha ngatanan niya nga buruhaton nga iya ginbinuhat.*+3 Sunod, ginbendisyonan han Dios an ikapito ka adlaw ngan iginpahayag ito nga sagrado, kay hito nga adlaw nagtikang pagpahuway an Dios katapos niya larangon an ngatanan uyon ha iya katuyoan.4 Ini an kasaysayan han langit ngan han tuna ha panahon nga ginlarang ito, ha adlaw nga ginhimo ni Jehova* nga Dios an tuna ngan langit.+5 Waray pa kakahoyan ngan waray pa mga tanom nga nagtikang tumubo ha tuna, kay hi Jehova nga Dios waray pa magpauran ha tuna ngan waray tawo nga magkukultibar han tuna.6 Pero may alisngaw nga tikang ha tuna, ngan ito an nakakahulos ha bawbaw han bug-os nga tuna.7 Sunod, ginporma ni Jehova nga Dios an tawo tikang ha tapotapo+ han tuna ngan ginhuypan an mga buho han iya irong han gininhawa han kinabuhi,+ ngan an tawo nagin buhi nga persona.*+8 Dugang pa, hi Jehova nga Dios naghimo hin garden ha Eden+ ha este nga dapit; ngan didto niya iginbutang an tawo nga iya ginporma.+9 Hi Jehova nga Dios nagpatubo ha tuna han tagsa nga kahoy nga makaruruyag pagkit-on ngan may maopay nga bunga nga makakaon ngan pati han kahoy han kinabuhi+ ha butnga han garden ngan han kahoy han kahibaro han maopay ngan maraot.+10 May salog nga naawas tikang ha Eden nga naghahatag hin tubig ha garden, ngan ha unhan nabahin ito ha upat nga salog.11 Pison an ngaran han siyahan nga salog; ito an nakapalibot ha bug-os nga tuna han Havila, diin may-ada bulawan.12 Maopay an bulawan hito nga lugar. May-ada liwat didto bedelio* ngan onix nga bato.13 Gihon an ngaran han ikaduha nga salog; ito an nakapalibot ha bug-os nga tuna han Cus.14 Hidekel* an ngaran han ikatulo nga salog;+ ito an naawas ngadto ha este han Asirya.+ Ngan an ikaupat nga salog amo an Eufrates.+15 Ginkuha ni Jehova nga Dios an tawo ngan ginpaukoy* ha garden han Eden basi kultibaron ngan atamanon ito.+16 Hi Jehova nga Dios naghatag liwat hini nga sugo ha tawo: “Tikang ha tagsa nga kahoy ha garden puydi ka kumaon han bunga hito tubtob nga mabusog.+17 Pero mahitungod ha kahoy han kahibaro han maopay ngan maraot, ayaw pagkaon han bunga hito, kay ha adlaw nga kumaon ka han bunga hito mamamatay ka gud.”+18 Katapos, hi Jehova nga Dios nagsiring: “Diri maopay nga an lalaki padayon nga nag-uusahan. Maghihimo ako hin iya kabulig, sugad nga iya angayan nga padis.”+19 Ginporma ni Jehova nga Dios tikang ha tapotapo an tagsa nga ihalas nga hayop ha tuna ngan an tagsa nga nalupad nga linarang ha langit, ngan iya ito gindara ha lalaki basi hibaroan kon ano an iya itatawag ha tagsa hito; ngan anoman an itawag han lalaki ha tagsa nga buhi nga linarang,* amo an nagin ngaran hito.+20 Salit ginngaranan han lalaki an ngatanan nga maanad nga hayop ngan an nalupad nga mga linarang ha langit ngan an tagsa nga ihalas nga hayop ha tuna, pero an lalaki waray kabulig sugad nga iya angayan nga padis.21 Salit ginpakaturog hin hilarom ni Jehova nga Dios an lalaki, ngan samtang nakaturog hiya, ginkuha han Dios an usa han iya mga gusok ngan katapos iginsara an unod ha bawbaw hito.22 Ngan an gusok nga ginkuha ni Jehova nga Dios ha lalaki iya ginhimo nga babaye, ngan iya gindara hiya ha lalaki.+23 Katapos, an lalaki nagsiring:“Ini gud an tul-an han akon mga tul-anNgan unod han akon unod.Tatawagon hiya nga Babaye,Kay ginkuha hiya tikang ha lalaki.”+24 Ito an hinungdan nga an lalaki mabaya ha iya tatay ngan ha iya nanay ngan hiya matampo ha* iya asawa, ngan hira magigin usa nga unod.+25 Ngan hira nga duha nagpadayon nga hubo,+ an lalaki ngan an iya asawa; pero waray hira maawod.


text:
Tacloban City – An waray ka tagi han Emergency Shelter Assistance (ESA) in makaka karawat hin tag singko mil ka pesos nga financial assistance tikang han Presidential Social Fund ni Presidente Rodrigo Duterte.
Sumala kan Joshua Kempis an Social Marketing Officer for Disaster han DSWD-8, nga sobra 4o mil nga pamilya la ha bug-os nga rehiyon otso an kwalipikado nga makaka karawat han mao nga hinabang dida han sobra 60 mil nga na mag apply nga mga biktima han bagyo Yolanda.
Pamati han interview kan Joshua Kempis ni Eduard Sanagan ha programa nga “Straight To The Point” han 99.1 RMN Tacloban.


text:
An Sinirangan nga Kabisay-an (tinatawag gihapon nga Sinirangan Bisayas) o gintatawag liwat nga Rehiyon 8 amo an nagbubug-os han dagko nga isla han Leyte ngan han Samar kaupod an Biliran ngan pipira pa nga gudti nga isla. Amo liwat ini in usa han duha nga Rehiyon han Pilipinas nga waray kahipid nga Rehiyon nga an giutan mao an tuna, kaparehas ini han Rehiyon han MIMAROPA. May-ada hin unom (6) nga probinsya an Rehiyon VIII, amo an Biliran, Eastern Samar, Leyte, Northern Samar, Western Samar, ngan Southern Leyte ug pito (7) nga mga syudad amo an mga syudad nga Ormoc, Baybay, Maasin, Calbayog, Catbalogan, Borongan ngan an Syudad han Tacloban nga amo an sentro nga syudad han Rehiyon. May populasyon ini nga rehiyon naabot hin 3,912,936 an kabug-usan sumala 2010 nga senso.
Tulo an lumad nga yinaknan ha Sinirangan nga Kabisay-an. Ini amo an Winaray, Sinugboanon, ngan Inabaknon.
An San Bernardino Strait amo an nagbubulag han Eastern Visayas tikang ha isa han Luzon ug an Surigao Strait naman an ngadto dapit ha norte nga parte han Mindanao. An iba pa nga isla han Visayas ginbubulag han dagat han Camotes, an dapit sinirangan naman nga parte han rehiyon amo an direkta nga atubang hiton kadagatan han Pasipiko. Naabot hin 2,156,285 ka ektarya ug 7.2% han kabug-usan nga katunaan han nasod.[2]
May-ada duha ka klase hin klima nga nag-aagi hini nga rehiyon base han sistema nga Corona nga kasipikasyon:[3]. Ikaduha nga klase (Type II) ngan Ikaupat nga klase (Type IV). An type II amo an panahon nga mas damo iton mauran nga adlaw ug mga bulan han tuig nga may pinakadamo nga uran an rehiyon, tikang Nobyembre ngadto ka Enero. An Samar ngan Leyte amo an sugad hini an klase han klima. Tikang naman Pebrero nada han Mayo asya iton panahon nga sobra ug kulang iton pag-uran hanbug-os nga tuig, may-ada la naiihap nga haliputay iton mamara nga panahon. An weste nga parte han Leyte ngan an tikang naman ha Motiong Samar ngadto ha San Isidro ha Norte han Samar an may-ada ikaupat nga klase hin klima.
An Sinirangan nga Kabisay-an hin usa nga rehiyon han pag-urumhan. An kadak-an nga produkto amo an humay, abaka, mais, copra, tam-is o asukar ngan saging. 52% hiton kabug-usan han tuna in klasipikado nga kagugub-an. Usa liwat ini nga rehiyon nga may-ada eksport han isda. May-ada gihapon mga mineral nga diposito ini nga rehiyon sugad han chromite, uranium, bulawan (gold), silver, manganese, magnesium, bronse, nickel, coal, limestone, pyrite ngan baras ug batilis nga pwede minahon. Damo kaupay iton enerhiya tikang ha geothermal ngan supisyente nga kinukuhaan han tubig nga kinahanglanon han gudti ug dagko nga industriya.
An Winaray nga Binisaya amo an pinulongan nga gamit han isla han Samar nga Leyte. An Abaknon nga pinulongan tumikang ha mga molupyo han Capul ha Norte han Samar, amo in waray kaparehas nga yinaknan ha bug-os nga rehiyon. An Cebuano nga Binisaya amo naman an gamit han dako nga parte han Leyte tikang Weste, sentro ug ha katimugan nga parte han Leyte.
Damo nga klase hin sayaw an makikit-an hini nga Rehiyon. Tikang ha Kuratsa (Curacha)[4], amo an sayaw han panguyab, Amenudo, Cha-cha, ngan an Tinikling nga sayaw nasudnon han Pilipinas amo in nagtikang liwat hini nga rehiyon.
An mga Waray-waray hin mga maghilig gihapon ha musika nga kadam-an hiton ira mga kanta pinaagi hin mga istoryahanon, usa nga pamuso an "Dandansoy" ngan an "Iroy nga Tuna" hin kanta han pagiging makabungtohanon.


text:
Dinagat Islands
An Dinagat Islands (kon ha Winaray: Dinagat nga Kapuropod-an) usa nga kapuropod-an nga probinsya ha Pillipinas, nga nahamutang ha salatan nga dapit han Golfo han Leyte harani han lalawigan han Surigao del Norte. An Isla han Leyte nahamutang ha katundan, tabok han Estrecho han Surigao, ngan an Mindanao nahamutang ha salatan. It Dinagat mga 60 ka km tikang ha amihanan tubtob salatan. Pero, han Pebrero 11, 2010, an Korte Suprema han Pilipinas nagdeklara nga waray pagtalab an pagtukod han lalawigan han Dinagat Islands kay kulang han kinahanglanon nga lugar ngan popyulasyon nga ginmamando han Kodigo han lokal nga pangobyernohan para makatukod han lalawigan.[1]
Politikal nga pagbahinbahin[igliwat | Igliwat an wikitext]
An Dinagat Islands ginbahin ngadto hin pito (7) nga mga bungto.
Mga Sumpay ha Gawas[igliwat | Igliwat an wikitext]
Mga Kasarigan[igliwat | Igliwat an wikitext]
- Charter han Lalawigan han Dinagat Islands (Republic Act No. 9355)
- Dinagat isles land provincehood status Archived 2006-12-10 at the Wayback Machine.


text:
An Paraiso nga Bag-o nga Kalibotan nga Hirani Na!
Ginlarang han Dios an tuna basi an magtadong nga tawo umukoy dida hito ha waray kataposan. (Salmo 37:29) Iginbutang niya ha maopay nga garden han Eden an siyahan nga mag-asawa, hira Adan ngan Eva, ngan gintagan niya hira ngan an ira mga tulin hin responsabilidad nga kultibaron ngan atamanon an tuna.—Genesis 1:28; 2:15.
An kalibotan yana kabaliktaran gud han Paraiso nga katuyoan han Dios. Pero an hunahuna han Dios waray magbag-o. Paonan-o niya tutumanon an iya orihinal nga katuyoan? Iginpakita han nauna nga mga artikulo nga diri bubungkagon han Dios an tuna. Lugod, tutugotan niya an magtinumanon nga tawo nga umukoy dida hito. Kon tumanon na han Dios an iya mga saad, ano an magigin kahimtang dinhi ha tuna?
Gobyerno nga magmamando ha bug-os nga kalibotan
Diri mag-iiha, kon mandoan na han langitnon nga gobyerno han Dios an ngatanan nga tawo, an tuna magigin makalilipay nga lugar diin magkakaurosa an ngatanan ngan magkakaada maopay ngan makapatagbaw nga buruhaton. Ginpili han Dios hi Jesu-Kristo basi magmando ha tuna. Diri pariho han damu nga magmarando yana, bubuhaton ni Jesus an pinakamaopay para ha iya mga sakop. Gugma an magigin pundasyon han iya pagmando, ngan magigin buotan, maloloy-on, ngan patas hiya nga Hadi.—Isaias 11:4.
Pagkaurosa han ngatanan nga tawo
An mga tawo diri na magkakabahin-bahin tungod han nasyonalidad o tribo. Magigin uusa na la hira nga nagkakaurosa nga katawohan. (Pahayag 7:9, 10) An ngatanan nga tawo dinhi ha tuna may-ada gugma ha Dios ngan ha ira igkasi-tawo, ngan magbuburublig hira hin mamurayawon basi matuman an orihinal nga katuyoan han Dios nga atamanon an tuna nga ira urukyan.—Salmo 115:16.
Pagkauruyon han mga tawo, mga hayop, ngan han palibot
Kon mandoan na han Ginhadian han Dios an tuna, magigin kontrolado na gud han Maglalarang an klima han tuna. Sisiguruhon niya nga magigin balanse gud ito. (Salmo 24:1, 2) Han nakanhi hi Jesus ha tuna, iginpakita niya kon ano an iya mahihimo pinaagi han gahum han Dios han nagpakalma hiya hin makaharadlok nga subasko. (Marcos 4:39, 41) Ilarom ha pagmando han Kristo, waray na bisan ano nga kalamidad nga kahahadlokan. Ibabalik liwat han Ginhadian han Dios an kamurayawan butnga han mga tawo ngan mga hayop, ngan diri na bubungkagon han mga tawo an palibot.—Hosea 2:18.
Perpekto nga kahimsog ngan hura nga pagkaon
An ngatanan magkakaada na perpekto nga kahimsog. Waray magkakasakit, malalagas, o mamamatay. (Isaias 35:5, 6) Magigin maopay ngan malimpyo an palibot nga uukyan han mga tawo, pariho han kahimtang han siyahan nga mag-asawa ha garden han Eden. Ha bag-o nga kalibotan, pariho ha Eden, damu an pagkaon nga makukuha ha tuna ngan an ngatanan nga naukoy ha tuna magkakaada kahuraan. (Genesis 2:9) Pariho han Israel nga katawohan han Dios hadto, an ngatanan ha Paraiso ‘makaon han ira tinapay tubtob nga mabusog.’—Levitico 26:4, 5.
Tinuod nga kamurayawan ngan seguridad
Ilarom ha pagmando han gobyerno han Dios, an ngatanan nga tawo magkakaada kamurayawan ngan magigin buotan ngan patas ha pagtratar ha usa kag usa. Waray na girra, waray na pag-abuso han awtoridad, ngan waray na makukurian ha pagkaada han ira panginahanglan. An Biblia nagsasaad: “Malingkod hira, an kada tagsa ha ilarom han iya tanom nga ubas ngan ilarom han iya kahoy nga igos, ngan waray bisan hin-o nga makakapahadlok ha ira.”—Micas 4:3, 4.
Maopay nga balay ngan makapatagbaw nga trabaho
An tagsa nga pamilya magkakaada balay ngan diri mahahadlok nga mawarayan hin urukyan. Magigin makalilipay liwat an tanan naton nga trabaho. Sugad han siring han Biblia, an ngatanan nga aadto ha bag-o nga kalibotan han Dios ‘diri maniniguro pagtrabaho hin waray la pulos,’ o hin kawang la.—Isaias 65:21-23.
Pinakamaopay nga edukasyon
An Biblia nagsasaad: “An tuna mapupuno gud han kahibaro mahitungod kan Jehova.” (Isaias 11:9) An mga tawo nga sakop han Ginhadian han Dios mahibabaro tikang ha waray tubtoban nga kinaadman han ira Maglalarang, hi Jehova, ngan mahitungod ha mag-opay nga butang nga iya ginlarang. Diri nira gagamiton an ira kahibaro ha paghimo hin mga armas o ha pagbuhat hin maraot ha iba nga tawo. (Isaias 2:4) Lugod, mahibabaro hira kon paonan-o magigin mamurayawon ha kada tagsa ngan kon paonan-o aatamanon an tuna.—Salmo 37:11.
Kinabuhi nga waray kataposan
Igin-andam hin maopay han Dios an tuna basi mahimo kita magin malipayon gud ha kinabuhi kada adlaw. Katuyoan niya nga an mga tawo mabuhi hin waray kataposan ha tuna. (Salmo 37:29; Isaias 45:18) Basi matuman an orihinal nga katuyoan han Dios, iya “lalamuyon an kamatayon ha kadayonan.” (Isaias 25:8) An Biblia nagsasaad: “Mawawara na an kamatayon, pati an kabidoan, pagtangis, ngan kasakit.” (Pahayag 21:4) Tatagan han Dios hin oportunidad nga mabuhi ha waray kataposan an ngatanan nga tawo—adton iya tatalwason ha panahon nga iya bungkagon inin maraot nga kalibotan ngan an diri maihap nga nagkamatay nga iya babanhawon ha tiarabot nga bag-o nga kalibotan.—Juan 5:28, 29; Buhat 24:15.
Yana pa la, minilyon na ha bug-os nga kalibotan an nangangandam basi magin sakop han Ginhadian han Dios, nga hirani na hinduro. Bisan diri perpekto, nangangalimbasog na hira nga magin klase han mga tawo nga karuyag han Dios nga umukoy ha iya bag-o nga kalibotan. Paonan-o? Pinaagi ha paghibaro mahitungod kan Jehova nga Dios ngan ha iya ginsugo, hi Jesu-Kristo.—Juan 17:3.
Mahibaro hin dugang kon paonan-o ka makakatalwas ha kataposan hini nga kalibotan ngan makakaukoy ha mas maopay nga kalibotan nga hirani na umabot. Karawata tikang ha usa han mga Saksi ni Jehova an libre nga pag-aram ha Biblia, o kontaka hira pinaagi ha pagbisita ha ira website nga jw.org.


text:
Mantang sinusurat an artikulong ini, igwa na nin 15,651,898 ka-tawong naulakitan kan CoViD19. 636,470 man an nagadan huli kaini. Nagkapira sainda midbid ko, nin huli ta nagin amigo o mga sadiring tawo pa. Yinugyog an bilog na kinaban kan dai mahiling na kalaban na ini. An mga negosyo nagsarara. An mga kumpanya kinakaipuhan magtanggal nin mga empleyado. An mga daily wage earners an pinakaapektado sa gabos. Mayo nin naghunà, na sa laog nin apat o limang bulan, sasapuon kan bilog na katawuhan an siring na krisis. Lain kan krisis pinansyal, sosyal, asin pampulitika, an pinakamarara iyo an krisis espiritwal.
Kun an virus na ini naihayag an kakulapusan asin kawaran nin plano kan presenteng gobyerno, mas lalong namidbidan an sarong reyalidad na pirit na linilingawan nyato gabos. Sa pagkarumpag kan haros gabos na mga institusyon na gibo nin tawo, kabali na digdi an pagkawara nin kadakol na buhay, nagin malinaw sa satuya an katutuuhan na an gabos na bagay may kasagkuran. Arualdaw pirit na dinudulagan ta ini. Kadakol nabubuhay na ulay mo mayong kagadanan. May mga yaon sa poder na an ulay ninda dai sinda mababa sa kapangyarihan. May mga nagpapayaman na ulay ninda madadara ninda an pirak asin pitaka sa ikaduwang buhay. Kun igwa man sarong karahayan na nangungurog sa tahaw kan pandemyang ini, iyo an pagkapaha giraray nin tawo sa Dyos, an kaiyu-iyuhing dai mapapara; an kapinunan, kapadagusan, asin kaaabtan kan gabos na nilalang.
Alagad maulyas ining pangangaipo nyato sa Dyos. Sa pag-abot ka kadikit na kaginhawahan, nalilingaw tulos kita. Tumbukon ta lugod ini sa paagi nin praktikal na kahaputan: Papàno aatubangon nin sarong Katoliko an pandemya? Sa tahaw kan kagadanan asin buhay, pagkarumpag asin pagpadanay, kakulangan nin lider asin pagkaigwang maiisog na frontliners, sabi kan Hudiyong pilosopo na si Martin Buber, an kahulugan kan buhay makukua sa hayàpit na bàsog nin pag-urulay o diyalogo kan mga nag-uuruntugan na pwersa.
Manunuparan ta sa kasaysayan kan Simbahan, an nagkakapirang ehemplo kun pàno inatubang kan mga inot na Kristyano an krisis nin pandemya. Kan 240 A.D. sinapo kan midbid na kinaban kaidto arog kan Cartago, Roma, asin Alexandria an sarong hilang na sagkod ngunyan dai mangaranan kan mga eksperto. Malinaw an pagkaistorya nin San Cipriano na iyo an Obispo kan Cartago kan panahon: “nagsapo an gabos kan atake nin kalintura… asin an samong mga bituka, nagtatakig sa daing ampat na pagsuka” (Cyprian, Treatises, 7.8.) An gadan nagwarairak sa tinampo sa kadakulan. Nangaipong mag-physical distancing an banwaan asin tiuson an mamundong kamugtakan nin pagkasuruhay. Mantang an kadaklan binayaan an syudad nin huli sa takot sa syertong kagadanan, an mga Kristyano nagpawalat. Sinda nahiling na nagpapakakan asin nag-aataman kan mga may hilang. Susog sa saro pang obispo na si San Dionisio, “maiisog sindang nagbisita sa mga may hilang asin nag-sirbi sainda” (Eusebius, Church History, 7.21.9). Sa nagsunod na siglo, uminabot an sarong kabaing na epidemya. Mababasa an sinurat kan historyador na si Eusebio kan Caesarea na an mga Kristyano nasibot sa mga gibong hirak arog kan paglubong kan mga gadan asin pag-ataman kan mga naghihilang (Eusebius, Church History, 7.22.6).
Pwedeng sabihon nyato: Ah propaganda ini. Alagad an kadakol na nag-akò kan Kristyanong pagtubod pagkatapos kan mga epidemyang ini, sarong patotoo kan kapangyarihan kan paglingkod. Kun may midbid kang Kristyano kaidtong panahon nin hilang, dakula an posibilidad na ika mabuhay nin huli ta igwang maataman sa saimo.
Nakakaagid an mga pangyayari sa parokya kun sain ako nadestino. Kan ibinaba an ECQ lockdown, kadakol na mga parokyano an pinanluyahan nin buót. Dai sinda makapa-simbahan, o dai ninda makaibahan si mga pag-iriba sa ministry. Tagob nin pagkatakot an gabos. Alagad sa pag-atid-atid mi, dai pwedeng nakakulong na saná kami sa kumbento. Kadakol an nagtitios na mga parokyano. Siisay an maataman sainda? Sa tabang kan social services ministry, nagpuon kaming magtipon nin datos manungod sa pangangaipo kan mga daily wage earners na parokyano asin kun siisay sainda an urog na nangangaipo. pagkalihis nin duwang bulan, 800 pamilya an samong natawan nin dawa kadikit na relief goods. Kadakol an naghiras nin tabang. Kinakaipuhan saná nindang maaraman kun pàno asin siisay an mangingibang. Dai pa digdi nagtapos. Uya pa labing 800 na pamilya samong pinaghusay na magin mga Saradit na Kristyanong Komunidad (SKK). Saro ining programa pastoral kan Arkidyosesis ngunyan tanganing an Simbahan magin presente sagkod sa kapurupuruhi kan parokya. Dakula an nagin pagbabago sa saindang mga komunidad. Ngunyan igwa na sindang mga lider na samuyang malalaúman sa pagmangno kan pangangaipo kan saindang kapwa.
An pagkamuot iyo an nagtaong kahulugan sa hayàpit na bàsog nin buhay. Sa atubangan kan dai mapagsarong reyalidad, an mga Kristyano nagpapatahaw tanganing magin buháy an saróng banwaan huli kan pagmangno sa kapwa. Dai sinda nagtakig sa katalsutan kundi sinda naglaad sa pagkamuot. Ngunyan, tugang, “lakaw asin maggibo man kan siring” (Lk 10: 37).
.
.


text:
Tubigon
An Tubigon usa nga ikatulo nga klase nga bungto ngan seaport ha lalawigan o probinsya han Bohol ha Butnga nga Kabisay-an nga rehiyon ha Kabisay-an ha Pilipinas. Sumala han 2000 nga census, mayda ini populasyon nga 40,385 ka tawo ha 7,714 nga panimalay. Kilalado ini tungod hiton mga lambay nga masag dinhe.
Mga BaranggayIgliwat
An Tubigon mayda katloan kag upat (34) nga baranggay.
Mga Sumpay ha GawasIgliwat
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Mariano Rajoy
Hi Mariano Rajoy Brey (Kinatsila nga kaluwas: [maˈɾjano raˈxoi Bɾei]; natawo 27 Marso 1955) usa nga Espanyol nga politiko han Partido Popular ngan amo an Mangulo han Kagamhanan han Espanya, nga nag-alagad tikang han 21 Disyembre 2011 kutob 2018.
Ha ilarom ni Mangulo José María Aznar, hi Rajoy amo an Ministro han Administrasyon Publiko tikang 1996 tubtob 1999 ngan Ministro hin Edukasyon tikang 1999 kutob 2000; sunod nag-alagad hiya komo he then served as Syahan nga Sugbong-Mangulo han Kagamhanan tikang 2000 kutob 2003. Namuno hi Rajoy han Partido Popular ngadto han Marso nga 2004 nga pinili-ay nga kasahiran, kundi adto nga pinili-ay nadaog han oposisyon nga Partido Sosyalista Obrero Espanyola (PSOE) han katapos han 2004 nga mga pagbomba hin tren ha Madrid. Hi Rajoy amo an nagin Mangulo han Oposisyon tikang 2004 tubtob 2011.
- Mga natawo han 1955
- Mga yana nga mga namuno hin nasod
- Gallego nga mga politiko
- Mga ministro hin kagamhanan han Espanya
- Mga namuno hin partido politika ha Espanya
- Mga api han Parlamento han Galicia
- Mga taga-Santiago de Compostela
- Mga politiko han Partido Popular (Espanya)
- Mga Mangulo han Kagamhanan han Espanya
- Mga Espanyol nga Katoliko Romano


text:
Larena
An Larena usa nga ikalima nga klase nga bungto ha lalawigan o probinsya han Siquijor ha Butnga nga Kabisay-an nga rehiyon ha Pilipinas. Sumala han 2000 nga census, mayda ini populasyon nga 11,861 ka tawo ha 2,328 nga panimalay.
Mga Baranggay[igliwat | Igliwat an wikitext]
An Larena mayda karuhaan kag tulo (23) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Themistokles
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Themistokles (ha Griyego: Θeuισtokλῆς; ha Linatin: Themistocles; ha Kinatsila: Temístocles; c. 524–459 UkK[1]) usa nga namuno dida han Atenanhon nga demokrasya dida han Persyano nga mga Gyera. Nagpabor hiya han pagpadukwag han puwersa kadagatan agod maatubang an peligro tikang ha Persya ngan ginkombinse niya an mga Ateniense nga iggasto an sobra nga ganansya nga nahalin han ira mga mina hin salapi ha paghimo hin mga bag-o nga mga sakayan - an Atenianhon nga puwersa panagat nagdamo tikang hin 70 ngadto hin 200 ka mga barko.
Hi Themistokles anak ni Neocles, usa nga Atenianhon nga diri kilalado ngan igo-igo an pagpakabuhi, an iya nanay usa nga taga-Caria o kondi man usa nga Thracian, o Abrotonum ha pira nga mga sumat. Diri gud damo it nahisabtan han mga panahon han syahan nga bahin han iya kinabuhi, pero damo nga mga manunurat an nagsurat han mito nga istorya nga maraot an batasan niya han bata pa hiya ngan ginbiyaan hiya han iya amay (e.g. Libanius Declamasyon 9 ngan 10; Aelian; Cornelius Nepos "Themistocles"). Posible hi Themistokes amo an strategos han iya tribo didto ha Marathon ngan ginsisiring nga naawa daw hiya han mga pagdaog ni Miltiades, ngan nagyinakan hiya ha iya kalugaringon, "Diri ak ginpapakaturog hit daog ni Miltiades" (ha Griyego: Oὐk ἐᾷ ue kaθeύδeιv tὸ toῦ Mιλtιάδou tpόπaιov).
Hi Themistokles amo an namuno han puwersa panagat han mga Griyego dida han Pag-awayan ha Atemisium ngan dida han Pag-awayan ha Salamis. Didto ha Salamis niya ginpirde an mga Jack is Life
Ha popular nga kultura[igliwat | Igliwat an wikitext]
- Dida han salida nga The
Mga reperensya[igliwat | Igliwat an wikitext]
- ↑ Hornblower and Spawforth (1998) s.v. Themistocles. Mga sekondarya nga mga ginkuhaan nagiiba han mga pitsa han katawo ngan kamatay. Iba nga mga pitsa ginhaatag amo an 525/523 - 460 BC.


text:
Isumat.com/12:43PM, Enero 19, 2021
Usa nga barangay kapitan ha Alangalang, Leytre an gibabag-uhi nga biktima han mga kaso hin panmatay ha Rehiyon Otso.
Pasado alas 7 han aga, Enero 19, an biktima nga ginkilala nga hi Benjamin Padullion, in ginpanmumusil ngan namatay samtang hiya in nagmamaneho hin motorsiklo ha national highway ha Brgy Bobonon, Alangalang, Leyte. Hi Padullion an kapitan ha Brgy Cambahanon han nasabi nga bungto. Hiya in 65-anyos ngan inasaw-an.
Subay han inisyal nga imbestigasyon, temprano pa han aga, hi kapitan in pumakadto ha Bungto han Sta Fe basi pumalit hin medisina. Han tibalik na hiya ha ira, gingamaan hiya hin duha nga suspetsado nga sakay gihapon hin motorsiklo.
Nagpahayag pa an imbestigador nga waray pa katutudlok kun ginsundan hi Padullion han mga suspetsado o gintapo hiya ha kalsada. Nagpahayag pa an mga otoridad nga pistola an gingamit han pagpusil.
Tobtob han ginsusurat ini nga notisya, ginpapanginano pa han mga imbestigador kun ano an mga posible nga anggulo ngan pangilal-an han mga suspetsado hini nga krimen. #


text:
Waray-Waray News: Paghahalpaton han goberno an mga kriminal han mga sundalo han Marines
BORONGAN CITY (July 16) -- Dire papabay-an ug palalagpason nala han goberno an makarimadima nga pag-gama-i ug pagpataya han katorse nga mga sundalo han marines samtang nagbubuhat adto hira hin pag patrolya abir mabawi an Italyano nga padi.
Sumala kan Presidente Gloria Macapagal Arroyo, dire daw niya tutugutan an bisan ano pa man nga grupo nga buhaton an sugad nga dire makatawo nga panmatay bisan pa kun mayda pangkamurayawan nga mga negosasyon nga bubuhaton ha butnga han goberno ug mga rebelde.
Sumala han surok, nagsiring daw an Presidente nga kinahanglan magbaton an mga responsible han krimen nga binuhat han katorse nga mga sundalo ha kagugub-an han Tipo-Tipo, Basilan han nakalabay nga Martes.
"Aton paglalanaton ine nga mga kriminal kundi dire naton lilikyan an iristorya pangkamurayaw ug ine nga aton hingyap nga madakop ine nga mga kriminal ngan makastigo man sugad han balaud in tama la ha aton hingyap nga makab-utan naton an kamurayaw", an siring pa han Presidente.
Antimano pa, ginmanduan na han Presidente an Armada Pwersa han Pilipinas nga paghalpaton ine nga siring pa niya mga magtalaw nga mga sundalo han rebelde nga grupo nga nagpanmatay han katorse nga marines diin, napulo ha ira in pinugutan pa han ira mga ulo bisan pa an ira mga ikinatawo.
Kasumpay hine dire daw gud tutugutan han goberno nga pabay-an nala ine nga hitabo bakay kay mayda hihimoon nga negosasyon ha ira mga lideres.
Nagsiring pa daw an Presidente nga an pinakikiatubangan la hin negosasyon adton mayda mga prinsipyo nga sundalo ug narespeto han mga katungod han tawo bisan pa kun rebelde ine hira. (PIA-Eastern Samar) [top]


text:
Bohdan Khmelnytsky
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Bohdan Zynovii Mykhailovych Khmel'nyts'kyi (Ukranyano: БorдaH ЗиHoBiй MиxaйлoBич XMeлbHицbkий, nga agsob igsurat ha Linatin nga mga letra nga Khmelnytsky; kilalado ha Polako nga Bohdan Zenobi Chmielnicki; ha Ruso nga БorдáH XMeлbHи́цkий, ginsurat ha Linatin nga letra nga Bogdan Khmelnitsky) (natawo ca. 1595 — namatay Agosto 6, 1657) usa nga hetman han Zaporozhianhon nga Cosaco nga Hetmanado han Ukranya. Hiya an namuno han rebelyon patok han Polako-Lituanyano nga Mancomunidad nga mga magnate (1648 – 1654) nga an panuyo amo an pagtukod hin naglulugaring nga Cosaco nga estado. Han 1654 nakighimo hiya han Tratado han Pereyaslav upod han Tsardom han Russia, nga nagresulta han kawara han soberenya han Ukranya, syahan dida han Ruso nga Imperyo ngan ha sunod dida han Unyon Sovyetika.


text:
Eastern Samar
An Eastern Samar (Winaray: Sidlangan nga Samar o Sinirangan nga Samar, ha diri-pormal nga pagtawag Este han Samar o Este nga Samar) usa nga lalawigan o probinsya ha Pilipinas nga nahimutangan ha rehiyon han Sinirangan nga Kabisay-an ha Kabisay-an. An Syudad han Borongan amo an kapital han probinsya. An lalawigan nahamutangan ha sinirangan nga dapit han isla han Samar. Ha amihanan han probinsya amo an lalawigan han Northern Samar ngan ha katundan, an probinsya han Samar. It Eastern Samar naatubang han Dagat Pilipinhon ha Kalawdan Pacifico ha sidlangan, ug an Golfo han Leyte ha salatan.
Katawhan ngan Kultura[igliwat | Igliwat an wikitext]
Winaray nga Binisaya an lumad nga yinaknan ha Eastern Samar
Ekonomiya[igliwat | Igliwat an wikitext]
Heyograpiya[igliwat | Igliwat an wikitext]
Politikal[igliwat | Igliwat an wikitext]
An Eastern Samar mayda karuhaan kag duha (23) nga mga bungto.
Syudad[igliwat | Igliwat an wikitext]
Bungto[igliwat | Igliwat an wikitext]
Pisikal[igliwat | Igliwat an wikitext]
Kasaysayan[igliwat | Igliwat an wikitext]
Kitaa Gihapon[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- Opisyal nga Websayt han Eastern Samar Archived 2012-03-18 at the Wayback Machine.
- Pakli han Ahensya Impormasyon Pilipinhon (Philippine Information Agency) mahitungod han Eastern Samar Archived 2007-09-27 at the Wayback Machine.
- Estehanon 101
- Eastern Samar Archived 2005-09-08 at the Wayback Machine.
- Samarnews.com nga Websayt
- Pages with non-numeric formatnum arguments
- Articles with short description
- Pages using infobox settlement with unknown parameters
- Webarchive template wayback links
- Eastern Samar
- Mga Waraynon nga lalawigan
- Probinsya hin Sinirangan nga Kabisay-an
- Probinsya hin Kabisay-an
- Probinsya hin Pilipinas
- Kalibutan Waraynon


text:
Cesarea
An Cesarea[1] o kundi man Sesarea[2] (ha Iningles nga Linatin: Caesarea kaluwas ha Ininglis /ˌsɛzəˈriːə,
Gintukod an kahadto nga syudad han Cesarea Maritima ni Herodes nga Harangdon han mg tuig 25–13 UC komo usá nga importante nga daungan hin mga barko. Nagsirbe an syudad nga sentro hin pagdumara han lalawigan han Judea han Imperyo Romano, ngan ha urhe han Bizantino nga lalawigan han Palaestina Prima. Dida han Muslim nga paglúpig han ika-7 nga gatostuig, amo iní an kataposán nga syudad han Tierra Santa nga nakuha han mga Arabo. Naggamay an syudad ngadto hin gutiay nga baranggay katapos pagbalhina han pamunuan han lalawigan tikang dida ngadto ha Ramleh, ngan mayda ini Arabo nga mayoriya hin molupyo kutob han paglupig han mga Cruzado. Ha ilarom han mga Cruzado, nabalik iní hin pagin importante nga daungan hin barko ngan pinakusog nga syudad. Ginmutiay hin otro ini katapos han paglupig han mga Mameluko.[6] Han 1884, mga Bosniak nga inmigrante nangukoy dida ngan nagtukod hin gutiay nga baranggay hi mga manaragat.[6] Han 1940, gintukod an kibbutz Sdot Yam sapit han Bosniak nga baranggay. Han Pebrero 1948, nalupig an Bosniak nga baranggay hin Palmach nga unit nga pinamunuan ni Yitzhak Rabin. An mga tawo hini daan na nagkalagiw katapos hin sarusayo nga pag-atake han Lehi nga paramilitar nga grupo. Han 1952, gintukod an moderno nga Hudeo nga bungto han Caesarea harani han mga nahabilin han kahadto nga syudad, nga dida han 2011 ginlakip dida han bag-o nga ginhimo nga Nasodnon nga Parke han Cesarea.
Mga pinambasaran[igliwat | Igliwat an wikitext]
- ↑ Baraan nga Biblia: An Maupay nga Sumat Para ha Imo (Biblia nga Ginhubad ha Pinulongan nga Samarenyo) Samarenyo Popular Version SPV 050 P PBS 2003-1 Philippine Bible Society 1978
- ↑ An Baraan nga Kasuratan Samarenyo Bible SAM 054 PBS 2000-1 Philippine Bible Society 1983
- ↑ 3.0 3.1 "Caesarea" in the American Heritage Dictionary
- ↑ "Population in the Localities 2018" (XLS). Israel Central Bureau of Statistics. 25 Agosto 2019. Ginkuhà 26 Agosto 2019.
- ↑ About the CDC Archived 8 July 2011 at the Wayback Machine.
- ↑ 6.0 6.1 "Caesarea". Encyclopædia Britannica, Inc. Ginkuhà 26 Septyembre 2015.


text:
Botolan
An Botolan usa nga ikaduha nga klase nga bungto ha lalawigan han Zambales, Pilipinas. Sumala han census han tuig 2000, mayda ini populasyon nga 46,602 ka tawo ha 9,629 nga mga panimalay.
An Botolan amo an gidako-i nga bungto ha lalawigan ha kahaluag hin katunaan. Nahamutang ini ha salatan Iba nga amo an kapital han lalawigan. Kilalado an Botolan tungod han darudako nga populasyon hin Aeta, baybayon hin baras nga kolor abohon, ngan dinhe nahamutan an Bukid Pinatubo.
Mga baranggay[igliwat | Igliwat an wikitext]
An Botolan ginbahin ngadto hin katloan kag usa (31) nga mga baranggay.
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- Botolan Wildlife Farm
- Zambales Turtle Conservation Program Archived 2007-03-12 at the Wayback Machine.


text:
TACLOBAN CITY – Ginlalauman nga madayon na yana nga tuig an mas pagpalamrag han San Juanico bridge matapos aprobahan an pondo para hini han gobyerno.
Sumala kan Samar Gov. Sharee Ann Tan-De los Santos, gin-aprubahan na han Tourism Infrastructure and Enterprise Zone Zuhority (TIEZA) an 80 milyon pesos nga pondo para han proyekto para han tulay nga nagdudugtong ha Samar ngan Leyte.
Dugang han Gobernador, magbubutang liwat hin view deck o boardwalk ha dapit han Samar kun diin ma-eenjoy han mga turista an light show.
An pagpalamrag ha tulay in ginlalauman nga makakabulig ha mas damo pa nga turista nga mabisita ha Samar ngan ha Leyte.
Ini an syahan ha bug-os nga Pilipinas nga magkakamayada light show an pinaka-halaba nga tulay, an San Juanico bridge.
Siring han Gobernador, Nobyembre 8 an target nira para mapalamrag an tulay dungan han anibersaryo han paglasurbo han Bagyong Yolanda.


text: 3 Yana an halas+ an pinakaalerto* ha ngatanan nga ihalas nga hayop ha tuna nga ginhimo ni Jehova nga Dios. Salit nagsiring ito ha babaye: “Nagsiring gud ba an Dios nga ayaw kamo pagkaon han bunga han tagsa nga kahoy ha garden?”+2 An babaye binaton ha halas: “Puydi kami kumaon han bunga han mga kahoy ha garden.+3 Pero mahitungod han bunga han kahoy nga aada ha butnga han garden, an Dios nagsiring:+ ‘Ayaw kamo pagkaon han bunga hito, ayaw, ayaw kamo pagkapot hito; kay kon buhaton niyo ito, mamamatay kamo.’”4 An halas nagsiring ha babaye: “Diri gud kamo mamamatay.+5 Kay maaram an Dios nga ha adlaw mismo nga kumaon kamo han bunga hito, mapupukrat an iyo mga mata ngan magigin pariho kamo ha Dios, mahibabaro kamo han maopay ngan maraot.”+6 Tungod hito, nakita han babaye nga an bunga han kahoy maopay kaunon ngan nakakadani pagkit-on, oo, makaruruyag kitaon an kahoy. Salit nagkuha hiya hin bunga hito ngan ginkaon ito.+ Katapos, han nakaupod niya an iya bana iya liwat gintagan hiya, ngan kinaon hiya hito.+7 Ngan napukrat an ira mga mata ngan nasantop nira nga hubo hira. Salit gindurugtong nira an mga dahon han igos ngan igintahob ha palibot han ira pig-i.+8 Katapos, nabatian nira an tingog ni Jehova nga Dios samtang naglalakat hiya ha garden han mahangin-hangin nga takna han adlaw,* ngan an lalaki ngan an iya asawa nagtago tikang kan Jehova nga Dios didto ha kakahoyan han garden.9 Ngan gintinawag ni Jehova nga Dios an lalaki ngan nagsiniring ha iya: “Hain ka?”10 Ha urhi binaton hiya: “Nabatian ko an imo tingog ha garden, pero nahadlok ako kay hubo ako, amo nga nagtago ako.”11 Tungod hito, Hiya nagsiring: “Hin-o an nagsumat ha imo nga hubo ka?+ Kinaon ka ba han bunga han kahoy nga iginsugo ko nga diri mo kaunon?”+12 An lalaki binaton: “An babaye nga imo iginhatag basi akon makaupod, hiya an naghatag ha akon han bunga han kahoy, salit kinaon ako.”13 Tungod hito hi Jehova nga Dios nagsiring ha babaye: “Ano ini nga imo ginbuhat?” An babaye binaton: “Ginlimbongan ako han halas, salit kinaon ako.”+14 Katapos, hi Jehova nga Dios nagsiring ha halas:+ “Tungod kay ginbuhat mo ini, ikaw la an iginsumpa ha ngatanan nga maanad nga hayop ngan ha ngatanan nga ihalas nga hayop ha tuna. Makamang ka pinaagi han imo tiyan, ngan makaon ka hin tapotapo ha ngatanan nga adlaw han imo kinabuhi.15 Ngan magbubutang ako hin away*+ butnga nimo+ ngan han babaye+ ngan butnga han imo tulin*+ ngan han iya tulin.*+ Iya dudugmukon* an imo ulo,+ ngan imo sasamaran* an iya tikod.”+16 Hiya nagsiring ha babaye: “Dudugangan ko hin kasakit an imo pagburod; magigin maul-ol an imo pagpanganak, ngan pagkikinahanglanon mo gud an imo bana, ngan hiya magdudominar ha imo.”17 Ngan hiya nagsiring kan Adan:* “Tungod kay namati ka ha tingog han imo asawa ngan kinaon han bunga han kahoy nga mahitungod hito ini an akon iginsugo,+ ‘Ayaw pagkaon han bunga hito,’ iginsumpa an tuna tungod ha imo.+ Magsasakit ka basi makakuha hin pagkaon tikang hini ha ngatanan nga adlaw han imo kinabuhi.+18 Manunubo dida hini an katunokan ngan kabanwaan para ha imo, ngan mga tanom ha tuna an imo kakaunon.19 Babalhason ngan maniniguro ka ha pagtrabaho basi makakaon hin tinapay* tubtob nga bumalik ka ha tuna, kay ginkuha ka tikang dida.+ Kay tapotapo ka ngan ha tapotapo ka mabalik.”+20 Katapos hini, ginngaranan ni Adan an iya asawa nga Eva,* kay hiya an magigin iroy han katawohan.*+21 Ngan naghimo hi Jehova nga Dios hin higlaba nga mga bado tikang ha mga anit para kan Adan ngan ha iya asawa, ngan ira ito iginsul-ot.+22 Katapos, hi Jehova nga Dios nagsiring: “Kitaa, an tawo nagin pariho ha aton ha paghibaro han maopay ngan han maraot.+ Yana, basi diri niya ig-unat an iya kamot ngan kumuha liwat hin bunga tikang ha kahoy han kinabuhi+ ngan kaunon ito ngan mabuhi ha kadayonan,*—”23 Tungod hito, ginpagawas hiya ni Jehova nga Dios ha garden han Eden+ basi kultibaron an tuna nga tikang dida hiya ginkuha.+24 Salit ginpaiwas niya an tawo, ngan nagbutang hiya ha este han garden han Eden hin mga kerubin+ ngan hin nagkakalayo nga espada nga padayon nga nabirik basi bantayan an aragian ngadto ha kahoy han kinabuhi.


text:
Isumat.com/Marso 23, 2022
Bisan ha takna hin pagbulig para han mga kablas nga baryuhanon, waray la gihapon mag-alang an mga rebelde nga terorista nga NPA pag-atake han kasundaluhan nga kaapi han Community Support Program (CSP) ha Catubig, Northern Samar.
Tungod hini nga pa-traydor nga pitad han mga rebelde, usa nga kaapi han Philippine Army an nag-antos hin igo hin bala ha too nga tiil dida han insidente nga natabo pasado alas 10 han aga, Marso 22, 2022 ha Brgy Nagoocan han nasabi nga bungto.
Dida han report han 20th Infantry Battalion, ginkilala an nasamad nga hi PFC Gilbert Gabin nga kadagmitan nadara ha Northern Samar Provincial Hospital pinaagi han Black Hawk Helicopter han pwersa armada.
An mga tropa han gobyerno in didto han mao nga barangay komo pagbulig han implementasyon han mga proyekto ha ilarum han CSP. An Nagoocan in usa han mga barangay ha Northern Samar nga natagan hin 20 Milyones Pesos balor hin mga proyekto pinaagi han Support to Barangay Development Program.
An mga kasundaluhan an naghimo hin paningkamot ha pakigbinuligay han mga lokal nga lideres ngan residente basi mawara an impluwensya han mga rebelde dida hini nga mga lugar. Tungod hini, gin-aprobaran ini nga pondo basi mapa-uswag an mga barangay ngan dayuday na nga deri mahibalik an impluwensya han mga NPA.
Ini nga panhitabo in mahugot nga ginkondenar ni Fe Baldoza, an kapitana han mao nga barangay. Sumala ha iya, duro kamaraot ini nga binuhatan han NPA kay labot la nga makakatagamtam an barangay hin kaupayan pinaagi han mga proyekto, waray pa gud mag-alang an mga rebelde hin pagsulong bisan kun damo an mga sibilyan dida han lugar.
Pahayag naman han Philippine Army, an mga NPA in padayon an pagtalapas han International Humanitarian Law. Kun manunumduman, hadton Pebrero 8, 2022, an mga NPA in nagratrat hin bala ha Brgy Roxas, Catubig kun diin duha nga sibilyan an binawi-an hin kinabuhi.
Hadton Marso 5, 2022, hi Sgt Amado in nasamad gihapon han sumulong an mga rebelde ha Brgy CM Recto bisan kun may mga sibilyan, dugang pa han militar. #


text:
Mga balay para han mga apektado han Airport expansion andam na
Mga balay para han mga apektado han Airport expansion andam naFebruary 24, 2021 No Comments on Mga balay para han mga apektado han Airport expansion andam na
Tacloban City, Philippines (2.26.21)– Andam na iton babalhinan nga mga pabahay ha Norte Tacloban para hiton mga manhihilis-ig nga mga pamilya hiton nagpapadayon nga demolition ngan expansion han DZR Airport ha San Jose Tacloban.
Sumala hiton mangulo han City Housing and Community Development Office Ted Jopson, 498 units ini nga mga balay para haira nga nahimumutang ha Aeroville ha Brgy. 106 Sto. Niño ha Norte Tacloban.
Ginklaro ni Jopson nga diri ini kanan Yolanda project nga mga pabahay kundi kanan Department Of Transportation (DOTr) komo bulig han gobyerno ngada han mga apektado nga mga pamilya hini nga airport expansion.
Kanan City government of Tacloban iton tuna nga gintindogan hini nga Aeroville, samtang DOTr iton nag gagasto ha proyekto, National Housing Authority naman an developer hini nga proyekto, siring ni Jopson.
Dugang pa ni Jopson, an water connection ngan power installation iton padayon liwat yana nga gintratrabaho agud hul-os na nga maukyan ini nga pabahay.
Han yana pala nga simana, gindumara an meeting para na han pag raffle hini nga housing project ha Aeroville nga gin atenderan han mga taga City Mayor’s Office, National Housing Authority, City Social Welfare and Development Office, Commission Human Rights, Department of Transportation, Civil Aviation Authority of the Philippines ngan han tikang ha buhatan ni City Councilor Aimee D. Grafil- komo Committee Chairman on Social Services ha konseho.
May- ada pa mga proseso nga gintutuhay yana ha pag-instalar han tubig ngan kuryente nga gintututukan han siyudad para dagmit maibalhin an mga apektado- samtang nagpapadayon an pagpahilapad han airport, pahayag pa ni Jopson.
M. Padernos/CIO


text:
Catbalogan
An Syudad han Catbalogan usa nga syudad ha lalawigan han Samar ha Sinirangan nga Kabisay-an nga rehiyon han Kabisay-an ha Pilipinas. Amo ini an kapital han lalawigan. Sumala han 2010 nga senso, mayda ini populasyon nga 94,317 ka tawo ha 16,100 nga panimalay.
Mga baranggay[igliwat | Igliwat an wikitext]
An Catbalogan mayda kalim-an kag pito (57) nga baranggay.
Gintikangan[igliwat | Igliwat an wikitext]
Han Pebrero 5, 2007 nahimo nga balaod an Buhat han Republika 9391 (o Republic Act 9391) nga nagbabalyu han Catbalogan ngadto hin pagkasyudad. Han Hunyo 16, 2007 ginbuhat an plebisito nga diin gin-aprobahan han mga Catbaloganon an pagbalyu han Catbalogan tikang hin bungto ngadto hin syudad. Kundi, nabawi an pagkasyudad hini upod hin 15 nga iba nga mga syudad, katapos han paghatag han Korte Suprema han Pilipinas hin petisyon nga gindara han Liga hin mga Syudad han Pilipinas, ngan nagdeklara nga an balaod nga naghimo hin syudad (RA 9391) nga nagtugot han bungto nga magin syudad, nga natalapas han Batakan-Balaod. An mga nasiring nga syudad, siring han korte, waray kuno makatuman han mga panginahanglanon agod magin syudad ini.[1]
Han Disyembre 10, 2008, nagpadangat hin motion for reconsideration an Catbalogan ngan an 15 nga iba nga mga syudad nga naapektaran ngadto ha Korte Suprema. Katapos hin usa ka tuig, han Disyembre 22, 2009, ha pagbuhat hini nga appeal, ginbalik han Korte an una nga paghukom hini ngadto han pagkasyudad ngahaw
(kun ha Winaray: "Ha katapusan han adlaw, an pag-aproba han pagliwat nga balaod (mahiunong han mga surondon para hin pagin-syudad nga ginbutang han Kongreso) diri nag-iiba tikang han pagpagawas hin balaod, sugad han mga balaod mahiunong han pagin-syudad nga nag-espesipikar/naghihindu ug nga diri kinahanglan sumunod in partikular nga usa nga ubos-nga-kabahin nga politika tikang han nasiring nga mga surondon. Ha paghimo han mga nag-exemptar nga mga balaod an Kongreso nagpaguti-ay han mga daan na nga nakabutang nga mga na-indikar").
Mahiunong hini, nahibalik an pagin-syudad han Catbalogan.
Pangabuhi[igliwat | Igliwat an wikitext]
An premira nga pangabuhi han mga katawhan didi ha Catbalogan amo an pagtraysikol, pangisda, komersyo ug pangopesina.Tungod han kadagatan nga napalibot han Catbalogan, usa han premira nga pakabuhi an pangisda kun diin an mga mangirisda nagkakamay-ada hin dako nga oportunidad nga nabuhi ha ira mga pamilya. An pagtraysikol ug usa liwat nga pakabuhian ha Catbalogan nga kaparte han kultura han mga Katbaloganon. Tungod han natikadamo na mga establisyemento ha Catbalogan , natikadako liwat an oportunidad hin pangabuhi ha komersyo ug mga opisina.
Transportasyon[igliwat | Igliwat an wikitext]
An Catbalogan pwede maabot tikang Manila ug Tacloban pinaagi hin dagat ug tuna
Malls[igliwat | Igliwat an wikitext]
- CityMall Catbalogan
- Robinsons Place Catbalogan
- SM City Catbalogan
Mga Medya[igliwat | Igliwat an wikitext]
- DYGH 621 kHz (Agrix Broadcasting System, Inc. at Audiovisual Communicators, Inc.)
- DYMS-AM 1044 kHz (Cebu Broadcasting Company)
- DYGF 1188 kHz (ABS-CBN Corporation)
- D___-AM 1206 kHz (Far East Broadcasting Company)
- DYDX-AM 1467 kHz (Antonio V. Barreiro Jr. Foundation)
- D___-AM 1539 kHz (FBS Radio Network, Inc. at Aquarius Community Broadcasting Service)
- DYPF-FM 106.9 MHz (Audiovisual Communicators, Inc.)
Mga kasarigan[igliwat | Igliwat an wikitext]
- ↑ "Archived copy". Ginhipos tikang han orihinal han 2012-02-20. Ginkuhà 2009-05-24.CS1 maint: archived copy as title (link)
- ↑ SC reverses self, upholds creation of 16 cities
Kitaa Gihapon[igliwat | Igliwat an wikitext]
Mga Sumpay ha Gawas[igliwat | Igliwat an wikitext]
- Opisyal nga Websayt han Catbalogan
- Web Portal mahitungod han Catbalogan ngan han Samar Archived 2007-06-22 at the Wayback Machine.
- Websayt mahitungod han Catbalogan, Samar Archived 2005-11-23 at the Wayback Machine.
- Catbalogan, Samar bag-o nga mga litarato
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Evil Maniacal Laughter
Evil Maniacal Laughter is not at all evil, maniacal or, in most cases, laughter... isn't that right Mr Bond? mwha ha ha ha mwha ha ha ha mwha ha ha ha ha ha ha ha ha ha ha ha ha ha ha ha ha ha ha ha ha ha ha ha MWAH HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA
...
Damn. He got away again...
mwha ha ha ha...


text:
Isumat.com/Setyembre 27, 2021
Tumalikod ha kadayunan in usa nga miembro han Philippine Army han malumos hiya samtang nakarigos ha salog ha Brgy Batang, Oras, Eastern Samar kakulop (Setyembre 26) han aga.
Dida han imbestigasyon, an biktima in ginkilala nga hi Pfc Mark Anthony Castillo, 29 anyos, waray asawa, taga Bobon, Northern Samar ngan kaapi han 52nd Infantry Battalion han Philippine Army ug nakadestino han mao nga lugar.
An report in nagsering nga hi Castillo in pumakadto han salog pasado alas syete han aga basi mag praktis hin paglangoy. Paghagos hin pira ka minutos, waray na umutnga an sundalo ngan ginbiling na hiya han iya mga kaupdanan ngan mga barangay tanod.
Kataliwan hin sobra usa ka oras, natad-an an lawas han biktima ngan kadagmitan gindara ha Oras District Hospital kun diin igindeklarar hiya nga dead on arrival.
An patay nga lawas in gindara ha kampo han batalyon nga namumutang ha Brgy Dao han nasabi nga bungto.


text:
PAKIANA 9
Kay Ano nga Nag-aantos an mga Tawo?
“Diri pirme an maglaksi an nagdadaog ha rumba, diri pirme an magkusog an nagdadaog ha girra, diri pirme an mga maaramon an nagkakaada han pagkaon, diri pirme an mga baltok an nagkakaada han mga bahandi, ngan diri pirme an mga may kahibaro an naglalampos, kay an panahon ngan diri ginlalaoman nga mga hitabo naabot ha ira ngatanan.”
“Pinaagi han usa nga tawo an sala sinulod ha kalibotan ngan an kamatayon pinaagi han sala, tungod hito an kamatayon dinangat ha ngatanan nga tawo kay hira ngatanan nakasala—.”
“Tungod hini nga katuyoan iginpadayag an Anak han Dios, basi wad-on an mga buhat han Yawa.”
“An bug-os nga kalibotan aada ha gahum han usa nga maraot.”


text:
Ricardo Vidal
Hi Ricardo Tito Jamin Vidal (Pebrero 6, 1931 - Oktubre 18, 2017) usa nga Kardinal-Presbitero ngan Arsobispo han Sugbo han Simbahan Katolika Romana.
Syahan nga bahin han kinabuhiIgliwat
Natawo hiya ha Mogpog, Marinduque ha Pilipinas ngan nag-aram hiya ha Minor Seminary han Most Holy Rosary ngan ha San Carlos Seminary ha Syudad han Makati, Metro Manila. Gin-ordinar hi Ricardo Vidal komo padi dida han Marso 17 1956, ngan hiya an nagin direktor ispiritwal han lokal nga Seminaryo han Mount Carmel.
Ginpili hiya nga obispo dida han 1971, ngan ginpasaka ngadto han pagka-Arzobispo han Sugbo dida han 1982. Ginproklama hi Ricardo Vidal nga Kardinal ni Papa Juan Pablo II dida han konsistoryo han Mayo 25, 1985. Nagbulig gihapon hiya han pagtukod han Misyonaryo nga Katekista ni Santa Teresa, usa nga Katoliko nga orden relihiyoso.
KardinalIgliwat
Hi Ricardo Kardinal Vidal usa han mga kardinal-nga-elektor nga inmapi han 2005 nga conclave han papado nga amo an nag-elihir kan Papa Benedicto XVI. Hi Kardinal Vidal amo la an Pilipino nga kardinal nga inmapi han 2005 nga conclave tungod han diri-maupay nga pamati han kalawasan ni Jaime Kardinal Sin.
Han 2010 nagretiro hi Kardinal Vidal tikang han pagka-arsobispo. Ginsundan hiya ni Jose S. Palma


text:
PAKIANA 18
Paonan-o Ka Magigin Duok ha Dios?
“O Parapamati han pag-ampo, ha imo madaop an ngatanan nga klase hin tawo.”
“Sarig kan Jehova ha imo bug-os nga kasingkasing, ngan ayaw pagtapod ha imo kalugaringon nga pagsabot. Ha ngatanan mo nga dalan tagda hiya, ngan iya tatadungon an imo mga aragian.”
“Nangangahulogan ini hin kinabuhi nga waray kataposan, an ira padayon nga pagkilala ha imo, an amo la nga tinuod nga Dios, ngan ha iya nga imo ginsugo, hi Jesu-Kristo.”
“Ha pagkamatuod, diri [an Dios] hirayo ha tagsa ha aton.”
“Ini an akon padayon nga igin-aampo, nga madugangan pa gud an iyo gugma upod an husto nga kahibaro ngan bug-os nga pagsabot.”
“Kon may bisan hin-o ha iyo nga kulang hin kinaadman, padayon nga mangaro hiya ha Dios, kay hura nga nahatag hiya ha ngatanan ngan diri nasisina, ngan ihahatag ito ha iya.”
“Magin duok ha Dios, ngan magigin duok hiya ha iyo. Limpyuhi an iyo mga kamot, kamo nga mga makasasala, ngan putlia an iyo kasingkasing, kamo nga mga maruhaduhaon.”
“Kay ini an kahulogan han gugma ha Dios, nga tumanon naton an iya mga sugo; ngan an iya mga sugo diri mabug-at.”


text:
Isumat.com/8:07AM, Enero 6, 2021
Nagtitikadamo an mga Local Government Units ha Rehiyon Otso nga nag-aandam hin pondo basi igpalit han bakuna kontra han Covid-19 ngan libre ini igpahi-agom ngadto han ira mga residente.
Kakulop, Enero 5, hi Mayor Richard Gomez in nagpasamwak nga an LGU-Ormoc in mag-aalutaga hin 300 Milyones Pesos para pagpalit han bakuna. Ini in libre nga matatagamtaman han mga Ormocanon.
Sumala han report han Ormoc News and Updates, an mga kaapi han Local Task Force ha panguna ni Gomez in mag-iiristorya yana nga semana basi mahisgutan an surok han pondo, ano nga bakuna an papaliton ug an mga sektor nga tatagan hin prayoridad nga makatagamtam han bakuna.
Pero iginpahayag na ni Gomez kakulop nga an mga senior citezens, frontliners ngan may mga sakit an tatagan hin prayoridad nga maha-una han babakunahan.
Tulo na ka semana an nakalabay, hi Governor Mic Petilla in nagpahayag nga an probinsya han Leyte in mag-gagahin hin budget para han bakuna ha mga Leytenos.
Han una nga semana, ginsundan liwat ini han pasabot ni Eastern Samar Governor Ben Evardone nga an mga Estehanon in makaka-agom gihapon han libre nga bakuna tungod han pondo nga pag-aandamon han Provincial Government. #


text:
PAKIANA 7
Ano an Igintagna han Biblia Mahitungod han Aton Panahon?
“An usa nga nasud makikig-away ha lain nga nasud ngan an usa nga ginhadian makikig-away ha lain nga ginhadian . . . Ini ngatanan nga butang an tinikangan han mga kasakitan.”
“Damu nga buwa nga propeta an maabot ngan damu an ira isisimang; ngan tungod han pag-uswag han pagkamatinalapason, magtutugnaw an gugma han kadam-an.”
“Kon makabati kamo hin mga girra ngan hin mga sumat mahitungod han mga girra, ayaw kamo kalisang; kinahanglan mahitabo ini nga mga butang, kondi diri pa ito an kataposan.”
“Magkakaada magkusog nga mga linog, ngan ha iba-iba nga mga lugar magkakaada kakulang hin mga pagkaon ngan mga epidemya; ngan magkakaada makaharadlok nga mga kiritaon ngan tikang ha langit makikita an dagku nga mga tigaman.”
“Ha kataposan nga mga adlaw maabot an peligroso nga mga panahon nga makuri pakiangayan. Kay an mga tawo magigin mahigugmaon ha ira kalugaringon, mahigugmaon ha kwarta, hambog, mapahitas-on, mapasiparahon, diri masinugtanon ha mga kag-anak, diri mapasalamaton, diri maunungon, waray kinaiya nga gugma, diri naruruyag ha bisan ano nga pakigsabot, mga parapakaraot, waray pagpugong ha kalugaringon, mapintas, waray gugma ha kaopayan, mga traydor, matig-a an ulo, mahilig magrakudaku, mahigugmaon ha kalipayan imbes nga mahigugmaon ha Dios, diosnon pagkit-on pero diri nagkikinabuhi uyon ha gahum hito.”


text:
Isumat.com/6:38AM, Marso 5, 2021
An numero uno ka-istrikto nga lugar ha pagpasunod han Health Protocols amo yana an nagpahukal han patakaran ha pagbiyahe.
An Inter-Agency Task Force han Ormoc City an nagdesisyon nga tanggalon na an damo nga mga papeles ngan iba pa nga rekisitos nga gin-aaro ha mga biyahedor nga nasulod o nagawas han syudad.
Subay han impormasyon tikang ha Ormoc City Government, an ginkikinahanglan pagsulod han syudad amo la an Ormoc QR Code ngan pag-check han temperatura. Para han waray pa QR Code han syudad, kinahanglan kumuha kamo hini pinaagi han pag-rehistro ha safeormoc.com/register.php
Iginpapahinumdom han Ormoc IATF nga an pagpa-register han ira QR Code in makukuha pinaagi hin mobile data o naka konektar ha wifi an internet. Deri ka makaka-rehistro kun Free FB an gagamiton.
Ginsasagdunan gihapon an mga biyahedor nga deri maghatag hin deri tinood nga impormasyon ha pagpa-rehistro ngan deri igpagamait ha iba nga tawo an QR Code.
Magpapabilin naman an implementasyon han minimum health standards sugad han pagsul-ot han face mask, face shield ngan physical distancing.
Ginklaro naman han Ormoc IATF nga kun magdamo an mga positibo han Covid-19 ha ira lugar, kadagmitan nga igbabalik an iginpatuman hadto nga istrikto nga guidelines. #


text:
Isumat.com/1:35PM, July 15, 2020
Ginkikilala han LGU-Ormoc an panlimbasog han mga magturutdo ha pribado nga mga eskwelahan nga magpa-angbit hin kina-adman ngadto han kabataan, sanglit angay la hira tagan hin ayuda ha panahon han krisis.
Ini an nagin dako nga rason kun kay-ano nga nagpasa hin resulosyon an Ormoc City Council nga katagan hin tag 3 Mil nga Health Eemergency Relief Subsidy an mga magturutdo ha pribado nga mga eskwelahan dida han syudad. Ngatanan han 15 nga kaapi han konseho in nagka-urusa ngan waray may tumipa han pag-arubar han resolusyon naghahangyo kan Mayor Richard Gomez para han pag-alotaga han pondo.
Sumala pa han konseho, dako hin duro an epekto han pandemya tungod kay na-undang an panmayad han tuition ha private schools ug naghimakuri an pagpasweldo han ira mga empleyado. Tungod hini, angay la nga katagan hira hin ayuda.
Ini nga pitad han konseho an ira iginpatamak han patakaran nga puede umayuda an LGU ha mga magturutdo pinaagi han pag-gahin hin pondo tikang han Special Education Fund. Ini in iginkalipay naman han mga nagdudumara sugad man mga personales han private schools ha Ormoc.
Ha deri pala maiha, an gobyerno han syudad an nanhatag han ikaduha nga sako hin bugas ha kada pamilya. Waray pamilya nga ginpipili an panhahatag. Ngatanan natatagan, subay han mando ni Gomez.
Hadton Abril igin-distribuer an syahan nga tag-usa ka sako, samtang antis matapos an Hunyo gintikangan an panhatag han ikaduha ka sako hin bugas. #


text:
Isumat.com/Pebrero 9, 2022
Usa nga kapitan hin barangay, duha nga barangay kagawad ngan usa nga anay kaapi han CAFGU an nagkasisikmit han mga otoridad tungod han ira pakatalapas han balaud ha magkalainlain nga operasyon kontra kriminalidad nga gindumara han PNP ha Eastern Visayas hadin nag-agi nga pira ka adlaw.
Ha Southern Leyte, na-aresto an 55-anyos nga kapitan han Brgy Banabo, Bontoc, Southern Leyte ngan duha pa nga iba samtang naghihimo hin tupada ha ira lugar. An suspetsado in ginkilala nga hi Gerardo Tibon, chairman han mao nga barangay. Narekupo gihapon tikang ha ira in duha nga igburulang nga manok nga 1,200 nga pusta.
Nadakop naman hi Kagawad Johnrey Belicario tungod han pakatalapas han RA 7610 o Special Protection Against Abuse on Children. An warrant of arrest an iginserbe ha iya han mga otoridad ha iya gin-uukyan ha Brgy Barobo, Llorente, E. Samar.
Ha bungto han Rosario, Northern Samar, hi kagawad Reino Dullesco han Brgy Buenavista upod in duha nga kababayen-an in nagka-aaresto samtang nagto-“tong-its” ha ira lugar. Nakumpiskar gihapon an baraha ug an pusta kantidad hin 2,300 pesos.
Samtang didto naman ha Laoang, Northern Samar, nadakop in usa nga anay kaapi han CAFGU tungod han kadiskubre hin mga armas ngan bala nga iya ginhihipos ha iya panimalay ha Brgy Oleras hadton Pebrero 7, 2022.
An 53-anyos nga suspetsado in nakuhaan hin usa nga kalibre 38 nga pistola, usa nga improvised handgun, mga magazines ngan bala. An mga otoridad in may dara nga search warrant ngan gin-updan han mga barangay offcials dida han operasyon. An suspetsado in waray makagpakita han kaangayan nga mga dokumento para han mga armas.
An mga nagkadadakop in preso ha tagsatagsa nga PNP Stations ha ira lugar para han kaangayan nga dokumentasyon ngan disposisyon. #


text:
Trece Martires
An Syudad han Trece Martires (ha literal nga Winaray: Syudad han Napulo kag Tulo nga mga Martir; ha Tinag-alog: Lungsod ng Trece Martires) usa nga ikatulo nga klase nga syudad ha lalawigan han Cavite ha Pilipinas. An syudad amo an lingkoranan han kagamhanan o gobyerno han Cavite, ngan diin in damo han mga opisina han kagamhanan han lalawigan nahamutang. Sumala han census han tuig 2007, mayda ini populasyon nga 90,177 ka tawo hin kahaluag hin katunaan nga 49.10 ka kwadrado nga kilometro.
Ginngaranan ini ha dungog han Napulo kag Tulo nga mga Martir han Cavite, nga ginpatay han mga Espanyol dida han Septyembre 12, 1896.
Mga baranggay[igliwat | Igliwat an wikitext]
An Syudad han Trece Martires ginbahin ha politika ngadto hin napulo kag tulo (13) nga mga baranggay (4 nga urbano ngan 9 nga rural). Gintuyò ini nga an syudad bahinbahinon ngadto hin napulo kag tulo nga mga baranggay sumala han plano ni Senador Senator Justiniano Montano ngan ni Kongresista Jose Cajulis, nga dako an papel han paghimo han syudad. An tagsa baranggay gingnaranan ha dungog hin usa han mga Napulo kag Tulo nga mga Martir han Cavite agod mahinumdoman ngan pahidunggan an ira ka-isog ngan pagkabayani. Ha ubos an ngaran han napulo kag tulo nga mga baranggay ngan an ngaran nira ugsa maipasa an Karta han Syudad han Mayo 24, 1954.
- Cabezas (Palawit)
- Cabuco (Kanggahan)
- De Ocampo (Quintana I)
- Lallana (Panukang Gubat)
- San Agustin (Quintana II)
- Osorio (Project)
- Conchu (Lagundian)
- Perez (Lukbanan)
- Aguado (Fiscal Mundo)
- Gregorio (Aliang)
- Inocencio (Bagong Pook)
- Lapidario (Bayog)
- Luciano (Bitangan)
Mga sumpay ha gawas[igliwat | Igliwat an wikitext]
- Opisyal nga websayt han Syudad han Trece Martires Archived 2007-09-11 at the Wayback Machine.
- Philippine Standard Geographic Code Archived 2012-04-13 at the Wayback Machine.


text:
TACLOBAN CITY – Dayon nga ginpanhimuwa han Tacloban PNP an nagcirculate online nga post nga mayada na daw resulta han autopsy report tikang ha PNP Crime lab nga ginrape daw an maistra nga nakit-an nga namatay ha sakob han Leyte National High School.
Harani 1, 000 an share han mao nga post nga iginkabaraka han mga otoridad.
Sumala kan PCInsp. Rex Cantillep, Information Officer han Tacloban City Police Office, naghuhulat pa hira hin resulta tikang ha SOCO ngan PNP Crime laboratory agud mahibaruan kun ano an cause an nahinabo antis mamatay hi teacher Romela.
“So far, basi han amon record waray o gindedeny namon ito hano nga sinisiring nira nga mayada sumurrender ngan ito nga mga tawo nga sinisiring pa nga nag-rape. Base han amon record ha station 2 ngan ngadi ha central, waray gud kita hito impormasyon.”
Ginkabarak-an liwat han mga otoridad kay nag-aakusa na an nag-post hin mga suspetsado nga suspek han pagkamatay han maistra, mga construction worker daw an nagrape.
Abiso han Tacloban City Police Office ngan RMN Tacloban ha publiko nga diri magpasamwak hin sayop nga balita o mga espekulasyon kay kairo iton pamilya ni teacher Romela.
Man ngani, nagpapadayon pa iton imbistigasyon han mga kapulisan ngan ginhuhulat pa an autopsy report tikang ha PNP Crime lab ngan an SOCO report.


text:
Ha usa nga post nga puno hin dudable nga mga pahayag, usa nga social media influencer ngan masugid nga supporter ni Duterte naghatag hin mali nga pahayag nga hi Bise-Presidente Leni Robredo in nagkamay-ada hin romantiko nga relasyon ha usa nga inasaw-an nga lalaki.
AN SIRING: Bise-Presidente Leni Robredo in nagkamay-ada hin romantiko nga relasyon ha usa nga inasaw-an nga lalaki.
RATING: DIRI TINUOD
An masugid nga Marcos-Duterte supporter nga hi Jam Magno nagpahayag ha Twitter nga hi Bise-Presidente Leni Robredo in nagkamay-ada romantic nga relasyon ha usa nga inasaw-an nga lalaki.
Nagpost hi Magno hin “mga impormasyon mahitungod kan Len-Len,” nga puno hin dudable nga mga pahayag mahiunong han bise-presidente—tikang han iya personal nga kinabuhi ngada han iya trabaho komo usa nga pampubliko nga paragserbe. Hi Magno, nga dati na nga gin-suspende ha Twitter tungod hin pagsupak han mga patakaran hine, gin-ngaranan hi Robredo nga “kinabit hin may asawa,” o usa nga tawo nga naglilingo kaupod in usa nga inasaw-an nga lalaki.
In inga pahayag in diri tinuod.
Hi Robredo in single tikang han kamatay han iya asawa nga hi dati nga Interior Secretary Jesse Robredo han 2012. Igin-diwara ni Bise-Presidente an tanan nga sugad nga mga alegasyon han una pa ngan iya gin duon nga waray niya plano hin pag-asawa utro ngan pagsulod ngada hin bag-o nga relasyon.
“Akon gin-uutro nga tikang han kamatay han akon asawa, waray ako nagkamay-ada hin karelasyon, waray ako karelasyon, ngan waray ako plano hin pagkamay-ada,” siring ni Robredo ha usa nga interview han 2018.
Ini nga isyu in pautro-utro nga libak tikang han iya paglingkod komo bise-presidente han 2016.
Hi Magno, sugad han iba pa nga nagpapasarang hini nga alegasyon kontra kan Robredo, in waray mahipagawas nga ebidensya pagsuporta hini nga pahayag.
Han Nobyembre 2020, an Rappler in gin-pamatud-an na nga buwa an sugad hini nga pahayag nga nagdudugtong kan Robredo ngada kan Quezon City 3rd District Rep. Jorge “Bolet” Banal. An kongresista ngan an bise-presidente in magkausa ha usa nga Partido ngan hi Banal in nagserbi komo liaison officer ha butnga han Partido Liberal ngan han Opisina han Bise-Presidente.
Basi hin inisyatibo hin pag-fact check nga gibuhat han Tsek.Ph han Enero han yana nga tuig, hi Robredo an nangunguna nga biktima hin mga panguwat pinaagi hin mali nga impormasyon online. An iya naman pinakahugot nga kontra nga hi Ferdinand “Bongbong” Marcos Jr., nga amo an sinusuportahan ni Magno, an pinaka-dako nga benepisaryo han diri isakto nga mga impormasyon, sumala hini nga pag-aram.— (Lance Mejico/Traslated by Aboy Abayan)
PressOne.PH is part of #FactsFirstPH which brings together various sectors that are committed to promoting truth in the public space, and exacting accountability on those who harm it with lies. For those interested to join the initiative, email info@factsfirst.ph
PressOne.PH has adopted Facebook’s ratings options for third-party fact checkers and is working toward accreditation with the International Fact-Checking Network (IFCN).
FACT CHECK: VP Leni used low quality materials is FALSE
A Tiktok user claims that Vice President Leni Robredo’s housing projects used low cost quality materials.. CLAIM: Leni Robredo’s housing project used low quality materialsRATING: FalseA Tiktok video circulating on Facebook claims that Vice President Leni Robredo’s...
FACT CHECK: Post claiming Robredo ‘accidentally’ voted for Marcos Jr. is SATIRE
While “Philippine Dairy Inquirer” describes itself as a parody page, the post in question was not labeled as satire, and could still mislead people into thinking that Robredo had voted for Marcos.
FACT-CHECK: Duterte did not endorse Leni Robredo for president
A video of a person speaking at a campaign rally who sounds like President Rodrigo Duterte endorses Vice President Leni Robredo for president. But that was not the president.